
 砖讗讬谉 讘讛 住诪讬讻讛 注诪讬讚讛 砖讬砖 讘讛 住诪讬讻讛 谞讜讞讛 讛讬诪谞讛 讜讻谉 讗诪专讜 讬爪讞拽 讜砖诪注讜谉 讜讗讜砖注讬讗 讗诪专讜 讚讘专 讗讞讚 讛诇讻讛 讻专' 讬讛讜讚讛 讘驻专讚讜转 讚转谞讬讗 专讘讬 讬讛讜讚讛 讗讜诪专 驻专讚讛 砖转讘注讛 讗讬谉 诪专讘讬注讬谉 注诇讬讛 诇讗 住讜住 讜诇讗 讞诪讜专 讗诇讗 诪讬谞讛 讗诪专 专讘 谞讞诪谉 讘专 讬爪讞拽 讬爪讞拽 讝讛 专讘讬 讬爪讞拽 谞驻讞讗 砖诪注讜谉 讝讛 专''砖 讘谉 驻讝讬 讜讗诪专讬 诇讛 专''诇 讗讜砖注讬讗 讝讛 专讘讬 讗讜砖注讬讗 讘专讘讬 讗诪专 专' 讗诇注讝专 注诪讬 讛讗专爪讜转 讗讬谞谉 讞讬讬诐 砖谞讗诪专 {讬砖注讬讛 讻讜-讬讚} 诪转讬诐 讘诇 讬讞讬讜 讜讙讜' 转谞讬讗 谞诪讬 讛讻讬 诪转讬诐 讘诇 讬讞讬讜 讬讻讜诇 诇讻诇 转''诇 专驻讗讬诐 讘诇 讬拽讜诪讜 讘诪专驻讛 注爪诪讜 诪讚讘专讬 转讜专讛 讛讻转讜讘 诪讚讘专 讗''诇 专' 讬讜讞谞谉 诇讗 谞讬讞讗 诇诪专讬讬讛讜 讚讗诪专转 诇讛讜 讛讻讬 讛讛讜讗 讘诪专驻讛 注爪诪讜 诇注讘讜讚转 讻讜讻讘讬诐 讛讜讗 讚讻转讬讘 讗''诇 诪拽专讗 讗讞专 讗谞讬 讚讜专砖 讚讻转讬讘 {讬砖注讬讛 讻讜-讬讟} 讻讬 讟诇 讗讜专讜转 讟诇讬讱 讜讗专抓 专驻讗讬诐 转驻讬诇 讻诇 讛诪砖转诪砖 讘讗讜专 转讜专讛 讗讜专 转讜专讛 诪讞讬讬讛讜 讜讻诇 砖讗讬谉 诪砖转诪砖 讘讗讜专 转讜专讛 讗讬谉 讗讜专 转讜专讛 诪讞讬讬讛讜 讻讬讜谉 讚讞讝讬讬讛 讚拽诪爪讟注专 讗''诇 专讘讬 诪爪讗转讬 诇讛谉 转拽谞讛 诪谉 讛转讜专讛 {讚讘专讬诐 讚-讚} 讜讗转诐 讛讚讘拽讬诐 讘讛' 讗诇讛讬讻诐 讞讬讬诐 讻讜诇讻诐 讛讬讜诐 讜讻讬 讗驻砖专 诇讚讘讜拽讬 讘砖讻讬谞讛 讜讛讻转讬讘 {讚讘专讬诐 讚-讻讚} 讻讬 讛' 讗诇讛讬讱 讗砖 讗讜讻诇讛 讗诇讗 讻诇 讛诪砖讬讗 讘转讜 诇转诇诪讬讚 讞讻诐 讜讛注讜砖讛 驻专拽诪讟讬讗 诇转诇诪讬讚讬 讞讻诪讬诐 讜讛诪讛谞讛 转诇诪讬讚讬 讞讻诪讬诐 诪谞讻住讬讜 诪注诇讛 注诇讬讜 讛讻转讜讘 讻讗讬诇讜 诪讚讘拽 讘砖讻讬谞讛 讻讬讜爪讗 讘讚讘专 讗转讛 讗讜诪专 {讚讘专讬诐 诇-讜/讟讝/讻 ??} 诇讗讛讘讛 讗转 讛' 讗诇讛讬讱 讜诇讚讘拽讛 讘讜 讜讻讬 讗驻砖专 诇讗讚诐 诇讬讚讘拽 讘砖讻讬谞讛 讗诇讗 讻诇 讛诪砖讬讗 讘转讜 诇转诇诪讬讚 讞讻诐 讜讛注讜砖讛 驻专拽诪讟讬讗 诇转诇诪讬讚讬 讞讻诪讬诐 讜讛诪讛谞讛 转诇诪讬讚讬 讞讻诪讬诐 诪谞讻住讬讜 诪注诇讛 注诇讬讜 讛讻转讜讘 讻讗讬诇讜 诪讚讘拽 讘砖讻讬谞讛 讗''专 讞讬讬讗 讘专 讬讜住祝 注转讬讚讬谉 爪讚讬拽讬诐 砖诪讘爪讘爪讬谉 讜注讜诇讬谉 讘讬专讜砖诇讬诐 砖谞讗诪专 {转讛讬诇讬诐 注讘-讟讝} 讜讬爪讬爪讜 诪注讬专 讻注砖讘 讛讗专抓 讜讗讬谉 注讬专 讗诇讗 讬专讜砖诇讬诐 砖谞讗诪专 {诪诇讻讬诐 讘 讬讟-诇讚} 讜讙谞讜转讬 讗诇 讛注讬专 讛讝讗转 讜讗''专 讞讬讬讗 讘专 讬讜住祝 注转讬讚讬诐 爪讚讬拽讬诐 砖讬注诪讚讜 讘诪诇讘讜砖讬讛谉 拽''讜 诪讞讟讛 诪讛 讞讟讛 砖谞拽讘专讛 注专讜诪讛 讬讜爪讗讛 讘讻诪讛 诇讘讜砖讬谉 爪讚讬拽讬诐 砖谞拽讘专讜 讘诇讘讜砖讬讛谉 注诇 讗讞转 讻诪讛 讜讻诪讛 讜讗''专 讞讬讬讗 讘专 讬讜住祝 注转讬讚讛 讗''讬 砖转讜爪讬讗 讙诇讜住拽讗讜转 讜讻诇讬 诪讬诇转 砖谞讗诪专 {转讛讬诇讬诐 注讘-讟讝} 讬讛讬 驻住转 讘专 讘讗专抓 转''专 讬讛讬 驻住转 讘专 讘讗专抓 讘专讗砖 讛专讬诐 讗诪专讜 注转讬讚讛 讞讟讛 砖转转诪专 讻讚拽诇 讜注讜诇讛 讘专讗砖 讛专讬诐 讜砖诪讗 转讗诪专 讬砖 爪注专 诇拽讜爪专讛 转诇诪讜讚 诇讜诪专 {转讛讬诇讬诐 注讘-讟讝} 讬专注砖 讻诇讘谞讜谉 驻专讬讜 讛拽讘''讛 诪讘讬讗 专讜讞 诪讘讬转 讙谞讝讬讜 讜诪谞砖讘讛 注诇讬讛 讜诪砖专讛 讗转 住诇转讛 讜讗讚诐 讬讜爪讗 诇砖讚讛 讜诪讘讬讗 诪诇讗 驻讬住转 讬讚讜 讜诪诪谞讛 驻专谞住转讜 讜驻专谞住转 讗谞砖讬 讘讬转讜 {讚讘专讬诐 诇讘-讬讚} 注诐 讞诇讘 讻诇讬讜转 讞讟讛 讗诪专讜 注转讬讚讛 讞讟讛 砖转讛讗 讻砖转讬 讻诇讬讜转 砖诇 砖讜专 讛讙讚讜诇 讜讗诇 转转诪讛 砖讛专讬 砖讜注诇 拽讬谞谉 讘诇驻转 讜砖拽诇讜讛讜 讜诪爪讗讜 讘讜 砖砖讬诐 诇讬讟专讬谉 讘诇讬讟专讗 砖诇 爪驻讜专讬 转谞讬讗 讗诪专 专讘 讬讜住祝 诪注砖讛 讘砖讬讞讬谉 讘讗讞讚 砖讛谞讬讞 诇讜 讗讘讬讜 砖诇砖讛 讘讚讬 讞专讚诇 讜谞驻砖讞 讗讞讚 诪讛谉 讜谞诪爪讗讜 讘讜 转砖注讛 拽讘讬谉 讞专讚诇 讜注爪讬讜 住讬讻讻讜 讘讜 住讜讻转 讬讜爪专讬谉: 讗诪专 专''砖 讘谉 转讞诇讬驻讗 拽诇讞 砖诇 讻专讜讘 讛谞讬讞 诇谞讜 讗讘讗 讜讛讬讬谞讜 注讜诇讬诐 讜讬讜专讚讬诐 讘讜 讘住讜诇诐 {讚讘专讬诐 诇讘-讬讚} 讜讚诐 注谞讘 转砖转讛 讞诪专 讗诪专讜 诇讗 讻注讜诇诐 讛讝讛 讛注讜诇诐 讛讘讗 讛注讜诇诐 讛讝讛 讬砖 讘讜 爪注专 诇讘爪讜专 讜诇讚专讜讱 讛注讜诇诐 讛讘讗 诪讘讬讗 注谞讜讛 讗讞转 讘拽专讜谉 讗讜 讘住驻讬谞讛 讜诪谞讬讞讛 讘讝讜讬转 讘讬转讜 讜诪住驻拽 讛讬诪谞讛 讻驻讟讜住 讙讚讜诇 讜注爪讬讜 诪住讬拽讬谉 转讞转 讛转讘砖讬诇 讜讗讬谉 诇讱 讻诇 注谞讘讛 讜注谞讘讛 砖讗讬谉 讘讛 砖诇砖讬诐 讙专讘讬 讬讬谉 砖谞讗' {讚讘专讬诐 诇讘-讬讚} 讜讚诐 注谞讘 转砖转讛 讞诪专 讗诇 转拽专讬 讞诪专 讗诇讗 讞讜诪专 讻讬 讗转讗 专讘 讚讬诪讬 讗诪专 诪讗讬 讚讻转讬讘 {讘专讗砖讬转 诪讟-讬讗} 讗讜住专讬 诇讙驻谉 注讬专讛 讗讬谉 诇讱 讻诇 讙驻谉 讜讙驻谉 砖讘讗''讬 砖讗讬谉 爪专讬讱 注讬专 讗讞转 诇讘爪讜专 {讘专讗砖讬转 诪讟-讬讗} 讜诇砖讜专拽讛 讘谞讬 讗转讜谞讜 讗讬谉 诇讱 讻诇 讗讬诇谉 住专拽 砖讘讗''讬 砖讗讬谞讜 诪讜爪讬讗 诪砖讜讬 砖转讬 讗转讜谞讜转 讜砖诪讗 转讗诪专 讗讬谉 讘讜 讬讬谉 转''诇 {讘专讗砖讬转 诪讟-讬讗} 讻讘住 讘讬讬谉 诇讘讜砖讜 讜砖诪讗 转讗诪专 讗讬谞讜 讗讚讜诐 转''诇 讜讚诐 注谞讘 转砖转讛 讞诪专 讜砖诪讗 转讗诪专 讗讬谞讜 诪专讜讛 转''诇 住讜转讛 讜砖诪讗 转讗诪专 讗讬谉 讘讜 讟注诐 转''诇 讞讻诇讬诇讬 注讬谞讬诐 诪讬讬谉 讻诇 讞讬讱 砖讟讜注诪讜 讗讜诪专 诇讬 诇讬 讜砖诪讗 转讗诪专 诇谞注专讬诐 讬驻讛 讜诇讝拽谞讬诐 讗讬谞讜 讬驻讛 转''诇 讜诇讘谉 砖谞讬诐 诪讞诇讘 讗诇 转讬拽专讬 诇讘谉 砖讬谞讬诐 讗诇讗 诇讘谉 砖谞讬诐 驻砖讟讬讛 讚拽专讗 讘诪讗讬 讻转讬讘 讻讬 讗转讗 专讘 讚讬诪讬 讗诪专 讗诪专讛 讻谞住转 讬砖专讗诇 诇驻谞讬 讛拽讘''讛 专讘讜谞讜 砖诇 注讜诇诐 专诪讜讝 讘注讬谞讬讱 讚讘住讬诐 诪讞诪专讗 讜讗讞讜讬 诇讬 砖讬谞讬讱 讚讘住讬诐 诪讞诇讘讗 诪住讬讬注 诇讬讛 诇专' 讬讜讞谞谉 讚讗诪专 专' 讬讜讞谞谉 讟讜讘 讛诪诇讘讬谉 砖讬谞讬诐 诇讞讘讬专讜 讬讜转专 诪诪砖拽讛讜 讞诇讘 砖谞讗诪专 讜诇讘谉 砖谞讬诐 诪讞诇讘 讗诇 转拽专讬 诇讘谉 砖讬谞讬诐 讗诇讗 诇讘讜谉 砖讬谞讬诐 专讘 讞讬讬讗 讘专 讗讚讗 诪拽专讬 讚专讚拽讬 讚专''诇 讛讜讛 讗讬驻讙专 转诇转讗 讬讜诪讬 讜诇讗 讗转讗 讻讬 讗转讗 讗''诇 讗诪讗讬 讗讬驻讙专转 讗''诇 讚诇讬转 讗讞转 讛谞讬讞 诇讬 讗讘讗 讜讘爪专转讬 诪诪谞讛 讬讜诐 专讗砖讜谉 讙' 诪讗讜转 讗砖讻讜诇讜转 讗砖讻讜诇 诇讙专讘 讬讜诐 砖谞讬 讘爪专转讬 讙' 诪讗讜转 讗砖讻讜诇讜转 砖转讬 讗砖讻讜诇讜转 诇讙专讘 讬讜诐 砖诇讬砖讬 讘爪专转讬 诪诪谞讛 讙' 诪讗讜转 讗砖讻讜诇讜转 砖诇砖 讗砖讻讜诇讜转 诇讙专讘 讜讛驻拽专转讬 讬讜转专 诪讞爪讬讛 讗''诇 讗讬 诇讗讜 讚讗讬驻讙专转 讛讜讛 注讘讚讗 讟驻讬 专诪讬 讘专 讬讞讝拽讗诇 讗讬拽诇注 诇讘谞讬 讘专拽 讞讝谞讛讜 诇讛谞讛讜 注讬讝讬 讚拽讗讻诇谉 转讜转讬 转讗讬谞讬 讜拽谞讟讬祝 讚讜讘砖讗 诪转讗讬谞讬 讜讞诇讘讗 讟讬讬祝 诪谞讬讬讛讜 讜诪讬注专讘 讘讛讚讬 讛讚讚讬 讗诪专 讛讬讬谞讜 讝讘转 讞诇讘 讜讚讘砖 讗''专 讬注拽讘 讘谉 讚讜住转讗讬 诪诇讜讚 诇讗讜谞讜 砖诇砖讛 诪讬诇讬谉 驻注诐 讗讞转 拽讚诪转讬 讘谞砖祝 讜讛诇讻转讬 注讚 拽专住讜诇讬 讘讚讘砖 砖诇 转讗讬谞讬诐 讗诪专 专''诇 诇讚讬讚讬 讞讝讬 诇讬 讝讘转 讞诇讘 讜讚讘砖 砖诇 爪驻讜专讬 讜讛讜讬 砖讬转住专 诪讬诇讬谉 讗砖讬转住专 诪讬诇讬谉 讗诪专 专讘讛 讘专 讘专 讞谞讛 诇讚讬讚讬 讞讝讬 诇讬 讝讘转 讞诇讘 讜讚讘砖 砖诇 讻诇 讗专抓 讬砖专讗诇 

专砖"讬



 砖讗讬谉 讘讛 住诪讬讻讛. 讻诪讜 讘诪讟讜转 讗讜 讘拽转讚专讗讜转 讬砖 住诪讬讻讛 讘住驻住诇讬谉 讜讻住讗讜转 讗讬谉 住诪讬讻讛: 讗讬谉 诪专讘讬注讬谉 注诇讬讛 诇讗 住讜住 讜诇讗 讞诪讜专. 诪住驻拽讗 诇讬讛 讗讬 讞讜砖砖讬谉 诇讝专注 讛讗讘 讗讬 诇讗 讛诇讻讱 讗驻讬' 讛讬讗 讘转 讞诪讜专讛 谞拽讘讛 讗讬谉 诪专讘讬注讬谉 注诇讬讛 讞诪讜专 砖诪讗 讞讜砖砖讬谉 诇讝专注 讛讗讘 讜谞诪爪讗 诪专讘讬注 讻诇讗讬诐 讜专讘谞谉 驻诇讬讙讬 诇讬讛 讜讗诪专讬 讗讬谉 讞讜砖砖讬谉 诇讝专注 讛讗讘 讜讗诐 讘转 住讜住讬讗 讛讬讗 诪专讘讬注讬谉 注诇讬讛 住讜住 讜讗诐 讘转 讞诪讜专讛 讛讬讗 诪专讘讬注讬谉 注诇讬讛 讞诪讜专 讛讻讬 讗讬转讗 讘驻专拽 讗讜转讜 讜讗转 讘谞讜: 专驻讗讬诐 讘诇 讬拽讜诪讜. 诪专驻讛 注爪诪讜 诪讚讘专讬 转讜专讛: 讜讗专抓 专驻讗讬诐 转驻讬诇. 讜讗专抓 诇专驻讗讬诐 转驻讬诇: 诪爪讗转讬 诇讛诐 转拽谞讛. 讬讛谞讜 诇转诇诪讬讚讬 讞讻诪讬诐 诪谞讻住讬讛诐: 讛注讜砖讛 驻专拽诪讟讬讗. 诪转注住拽 讘诪诪讜谉 转''讞 讻讚讬 诇讛讙讬注 诇讬讚诐 砖讻专 讜讛诐 驻谞讜讬讬谉 诇注住讜拽 讘转讜专讛 注''讬 讗诇讜 讜讻转讬讘 讞讬讬诐 讻讜诇讻诐 讛讬讜诐 注''讬 讚讬讘讜拽谉 砖诇 转诇诪讬讚讬 讞讻诪讬诐 讬讝讻讜 诇讞讬讜转: 讙诇讜住拽讗讜转 讜讻诇讬 诪讬诇转. 讚专讜砖 驻住转 讘专 诇砖讜谉 驻讬住转 讛讬讚 砖讛讬讗 专讞讘讛 讜讞讟讛 专讞讘讛 诇讗 诪砖讻讞转 讗诇讗 驻转 讗驻讜讬讛 讜讻诇讬 诪讬诇转 讚专讜砖 驻住转 诇' 讻转讜谞转 驻住讬诐: 砖转转诪专. 诇砖讜谉 转讜诪专 讚拽诇: 拽讬谞谉 讘诇驻转. 谞讬拽讘 讘讜 注讚 砖注砖讛 诇讬讚转讜 讘转讜讻讜 讜讗注驻''讻 砖拽诇讜 讗转 讛诪讜转专 砖砖讬诐 诇讬讟专讬谉: 谞驻砖讞. 谞讘讚诇 讗讞讚 诪讛谉 诪谉 讛拽诇讞: 讜讛讬讬谞讜 注讜诇讬诐 讘住讜诇诐. 诇诇拽讟 注诇讬讜 讛注诇讬讜谞讬诐: 讜讚诐 注谞讘 转砖转讛. 诪转讜讱 讛注谞讘讛 转砖转讛讜 讜诇讗 转爪讟专讱 诇讚讜专讻讜: 讞讜诪专. 讻讜专 讜讛讜讗 砖诇砖讬诐 住讗讬谉: 讙专讘讬. 住讗讛: 讗讬谉 诇讱 讻诇 讗讬诇谉 住专拽. 砖诇讗 讬注砖讛 驻专讬: 讗讬谉 讘讜 讬讬谉. 讗讬谉 讘讜 诇讬讞诇讜讞 讘驻专讬: 住讜转讛. 诇砖讜谉 讛住转讛 砖讛讬讬谉 诪住讬转 讗转 讛砖讻讜专: 专诪讜讝 诇讬 讘注讬谞讬讱. 讜转转专讙诐 诇砖讜谉 砖讞讜拽 讜诪讞讜讱 讞讜讱 诇讬 讘注讬谞讬诐 砖诇讱 讜讟讜讘 诇讬 诪讬讬谉 讻砖转专讗谞讬 驻谞讬诐 爪讛讜讘讜转 讜砖讜讞拽讜转: 讜讗讞讜讬 诇讬 砖讬谞讬讱. 讗祝 讝讜 诇砖讜谉 砖讞讜拽 砖讛砖讜讞拽 砖讬谞讬讜 谞讙诇讬谉: 讗讬驻讙专. 诇砖讜谉 讘讟讜诇: 讚诇讬转. 讻专诐 讛诪讜讚诇 注诇 讙讘讬 讻诇讜谞住讜转 讟专讬诇讬讗''讛 讘诇注''讝: 讛讜讛 注讘讚讗 讟驻讬. 砖讛专讬 专讗讬转 砖讘讻诇 讬讜诐 讛讬讬谉 诪转诪注讟 诪谉 讛讗砖讻讜诇讜转 讜讝讛讜 注讜谞砖 讛讘讟讜诇: 拽讚诪转讬 讘谞砖祝. 拽讜讚诐 注诪讜讚 讛砖讞专: 

转讜住驻讜转



 讘诇讘讜砖讬讛谉. 诪砖诪注 讘诇讘讜砖讬讛谉 砖谞拽讘专讜 讚讛讬讬谞讜 转讻专讬讻讬谉 讗讘诇 讘讬专讜砖诇诪讬 讚讛谞讜砖讗 讗诪专 专讘讬 诇讘谞讬讜 诪注讟讜 讘转讻专讬讻讬谉 砖注转讬讚讬谉 爪讚讬拽讬诐 砖讬注诪讚讜 讘诇讘讜砖讬讛谉 诪砖诪注 诪注讟讜 讘转讻专讬讻讬谉 砖注转讬讚讬谉 爪讚讬拽讬诐 砖诇讗 讬注诪讚讜 讘转讻专讬讻讬谉 讗诇讗 讘诇讘讜砖讬讛谉 诪讞讬讬诐: 

讛诪讗讬专讬

驻专讚 砖谞讜诇讚 诪谉 讛住讜住讬讗 讜讗讘讬讜 讞诪讜专 诪讜转专 诇讛专讻讬讘讜 注诇 驻专讚讛 砖讛讬讗 讘讚专讱 讝讛 专"诇 砖谞讜诇讚讛 诪谉 讛住讜住讬讗 讜讗讘讬讛 讞诪讜专 讜讛讜讗 讛讚讬谉 讜讛注谞讬谉 讘驻专讚 砖谞讜诇讚 诪谉 讛讞诪讜专讛 讜讗讘讬讜 住讜住 注诇 驻专讚讛 砖讘讚专讱 讝讛 专"诇 砖谞讜诇讚讛 诪谉 讛讞诪讜专讛 讜讗讘讬讛 住讜住 讜讗讬谉 讗讜诪专讬谉 讗转讬 爪讚 住讜住 讜诪砖转诪砖 讘爪讚 讞诪讜专 砖讗讬谉 注谞讬谉 讻诇讗讬诐 砖诇 讛专讻讘讛 讗诇讗 讘讞诇讜拽 诪讬谞讬诐 讜讛专讬 砖谞讬讛诐 诪讬谉 讗讞讚 讗讘诇 讛谞讜诇讚 诪谉 讛住讜住 讜讛讞诪讜专讛 讗住讜专 诇讛专讻讬讘讜 注诇 讛谞讜诇讚转 诪谉 讛讞诪讜专 讜讛住讜住讬讗 讜讗讬谉 讗讜诪专讬谉 讻诇 诪讬谞讬 驻专讚讜转 讗讞讚 讛讜讗 讜讗讬谉 爪专讬讱 诇讜诪专 砖讗讬谉 诪专讘讬注讬谉 注诇讬讛 诇讗 住讜住 讜诇讗 讞诪讜专 讗诇讗 诪讬谞讛 讜讬砖 讘讝讛 拽爪转 讚专讻讬诐 讗讞专讬诐 讜讻讘专 讘讬讗专谞讜 讛讻诇 讘诪住讻转 讞诇讬谉 驻专拽 讗讜转讜 讜讗转 讘谞讜 讜讻谉 讘讬讗专谞讜 砖诐 讛住讬诪谞讬谉 砖诪讬谉 讝讛 砖诇 驻专讚讜转 谞讬讻专 讘讜 诪谉 讛诪讬谉 讛讗讞专:



诇注讜诇诐 讬讛讗 讗讚诐 讝专讬讝 诇诇诪讜讚 转讜专讛 砖讛讬讗 讬转讚 砖讛讻诇 转诇讜讬 讘讜 砖讗注"驻 砖讻诇 砖讗讬谞讜 诪谞讜讞诇讬 讙讬讛讬谞诐 诇讚讜专 讚讜专讜转 讛讜讗 讘讻诇诇 讛转讞讬讛 诇讞讬讬 注讜诇诐 诪讻诇 诪拽讜诐 讗讬谉 注讚谞讛 砖诇 转讞讬讬转 注诪讬 讛讗专抓 讞砖讜讘讛 诇讻诇讜诐 讘注专讱 注讚谞讛 砖诇 转讞讬讬转 讛讞讻诪讬诐 讜讛讞住讬讚讬诐 讜讝讛讜 注谞讬谉 讗诪专诐 注诪讬 讛讗专抓 讗讬谞诐 讞讬讬诐 讜讻诇 砖讗讬谞讜 讘谉 转讜专讛 讬讝讛专 砖讬讛讜 诪讚讜转讬讜 诪讞讘讘讜转 讗转 讘注诇讬讛 注讚 砖讬专讗讛 诪诪讚讜转讬讜 讗讜讛讘 讗转 讛讞讻诪讬诐 讜诪拽专讘谉 讚专讱 讛注专讛 讗诪专讜 讻诇 讛诪砖讬讗 讘转讜 诇转诇诪讬讚 讞讻诐 讜讛注讜砖讛 驻专拽诪讟讬讗 诇讞讻诐 讜讛诪讛谞讛 转诇诪讬讚 讞讻诐 诪谞讻住讬讜 诪注诇讛 注诇讬讜 讛讻转讜讘 讻讗诇讜 谞讚讘拽 讘砖讻讬谞讛 专"诇 讻讗诇讜 讛砖讬讙 诪讻讘讜讚讛 诪讛 砖专讗讜讬 诇讞讻诪讬诐 诇讛砖讬讙 诪诪谞讛:



注讜诇诐 讛讘讗 注讬拽专讜 诪讜谞讞 注诇 注讜诇诐 讛谞砖诪讜转 讛讘讗 诇讻诇 讗讚诐 讗讞专 讛诪讜转 讜诪讻诇 诪拽讜诐 讬砖 诪拽讜诪讜转 讘转诇诪讜讚 砖讛讜讗 谞讗诪专 注诇 转讞讬转 讛诪转讬诐 砖讛讜讗 住讜祝 讛讻诇 诇驻讬 讚专讻讬诐 讛讚转讬讬诐 讜讬砖 诪拽讜诪讜转 砖讛讜讗 谞讗诪专 注诇 讬诪讜转 讛诪砖讬讞 讜注诇 讚专讱 讝讛 讗诪专讜 讘住讜讙讬讗 讝讜 诇注讜诇诐 讛讘讗 讗讚诐 讬讜爪讗 诇砖讚讛 讜诪讘讬讗 注谞讘讛 讗讞转 讜讻讜' 讜讻讘专 讘讬讗专谞讜 住讚专讬 讝诪谞讬诐 讗诇讜 专"诇 注讜诇诐 讛讘讗 讜讬诪讜转 讛诪砖讬讞 讜转讞讬讬转 讛诪转讬诐 讘讬诇讚讜转谞讜 讘讞讘讜专 讛转砖讜讘讛 讜讘讝讛 讛讞讘讜专 讘驻专拽 讞诇拽 诪注谞讬谉 讛讗诪讜谞讜转 讛转讜专讬讜转:



讜谞砖诇诐 讛驻专拽 转"诇 讜谞砖诇诪讛 讛诪住讻转讗 砖"诇. 讜诪讛谞讛 谞砖诇诐 诪讛 砖谞专讗讛 诇谞讜 诇讻诇诇讜 讘讚讬谞讬 诪住讻转 讻转讜讘讜转 转"诇 讬讘讗 讗讞专讬讜 诪讛 砖讬专讗讛 诇讻诇诇讜 讘诪住讻转 讙讬讟讬谉 讘注讝专转 讛爪讜专 讜讘讬砖讜注转讜 讗"讗 讗"讗 住诇讛 住诇讛. 讘专讜讱 谞讜转谉 诇讬注祝 讻讞 讜诇讗讬谉 讗讜谞讬诐 注爪诪讛 讬专讘讛. 转诐 转诐 讜谞砖诇诐





诪讛专砖"讗 - 讞讬讚讜砖讬 讗讙讚讜转

讗"诇 专' 讬讜讞谞谉 讻讜' 讛讛讜讗 讘诪专驻讛 注爪诪讜 诇注讘讜讚转 讻讜讻讘讬诐 讛讜讗. 讜诇讗 驻诇讬讙 专"讬 讗讘专讬讬转讗 讚讛讻讬 谞诪讬 拽讗诪专 讘讘专讬讬转讗 讘诪专驻讛 注爪诪讜 诪讚"转 诇注讘讜讚转 讻讜讻讘讬诐 讛讻转讜讘 诪讚讘专. 讜讚拽讗诪专 讟诇 讗讜专讜转 讻讜' 讻诇 讛诪砖转诪砖 讘讗讜专 转讜专讛 讻讜' 讚讬诪讛 讗讜专 转讜专讛 诇讟诇 讻诪"砖 转讝诇 讻讟诇 讗诪专转讬 讻诪讜 砖讛讟诇 诇讘专讻讛 讗讬谞讜 驻讜住拽 诇注讜诇诐 讻谉 讛转讜专讛 讗讬谞讛 驻讜住拽转 诇讜 讻诪"砖 讜讛讬讗 转砖讬讞讱 诇注讜诇诐 讛讘讗 讜专讬砖讗 讚讛讗讬 拽专讗 讬讞讬讜 诪转讬讱 讜讙讜' 讚诪砖诪注 讚讗转讞讬讬讛 拽讗讬. 讜讗诪专 讻诇 讛诪砖讬讗 讘转讜 诇转"讞 讻讜' 讻讗讬诇讜 诪讚讘拽 讘砖讻讬谞讛 讻讜'. 注"驻 诪"砖 讗转 讛' 讗诇讛讬讱 转讬专讗 诇专讘讜转 转"讞 讛砖讜讛 诪讜专讗讜 诇诪拽讜诐 讜讛讜讗 诪讘讜讗专 讛讚讬讘讜拽 讘讝讛 讻讜 讛谞驻砖 诪转讚讘拽 讘专讜讞 讜讛专讜讞 讘谞砖诪讛 讜讛谞砖诪讛 转讞转 讻住讗 讛讻讘讜讚 爪专讜专讛 讘爪专讜专 讛讞讬讬诐 诇注讜讛"讘 讻讚诪住讬讬诐 讘讛讗讬 拽专讗 讞讬讬诐 讻讜诇讻诐 讛讬讜诐 讻诪驻讜专砖 驻' 讞诇拽. 讜讗诪专 


讻诇 讛诪砖讬讗 讻讜'. 讞砖讘 讘讝讛 砖诇砖讛 讚讘专讬诐 讛讚讘讜拽 讘讙讜祝 诪砖讬讗 讘转讜 诇转"讞 讜诪讛谞讛 诪谞讻住讬讜 讛讜讗 讛讚讬讘讜拽 讘诪诪讜谉 讜讛注讜砖讛 驻专拽诪讟讬讗 诇转"讞 讗讬谉 讝讛 讚讬讘讜拽 诪诪讜谉 砖讛专讬 诇讗 谞讜转谉 讻诇讜诐 诪诪诪讜谞讜 讗讘诇 讛讜讗 讚讘讜拽 砖讻诇讬 诇讛谞讛讜转讜 讘讻诇 诪讛 砖讗驻砖专: 


爪讚讬拽讬诐 诪讘爪讘爪讬谉 讻讜' 砖谞讗诪专 讜讬爪讬爪讜 诪注讬专 讻讜'. 讚讗诇"讻 诪讗讬 专讘讜转讬讛 讜诇驻讬 驻砖讜讟讜 拽讗讬 讗专讬砖讗 讚拽专讗 讚讻转讬讘 讬讛讬 驻住转 讘专 讘讗专抓 讜讙讜' 讜讗诪专 讜讬爪讬爪讜 诪注讬专 讘诇讗 讝专讬注讛 讻砖讗专 注砖讘 讗专抓 砖爪讜诪讞 讘诇讬 讝专讬注讛 讜讛讚专砖 讬诪讗谉 讝讛 讚讛"诇 诇诪讻转讘 诇砖讜谉 讬讞讬讚 讜讬爪讬抓 讻讚讻转讬讘 讬讛讬 驻住转 讘专 讘讗专抓 讬专注砖 讻诇讘谞讜谉 讜讙讜' 讜注讜讚 诪讗讬 专讘讜转讬讛 诪注讬专 讚讛讱 专讘讜转讗 砖讬爪诪讞 讻注砖讘 讛讝讛 讗讬讻讗 谞诪讬 讘砖讚讛 讜注讜讚 讗讚专讘讛 讚讬砖讜讘讬 注讬专 讞砖讜讘 讟驻讬 诪砖讚讜转 讜讻专诪讬诐 讻讚讗诪专讬谞谉 讘注诇诪讗 讜注"讻 讚专砖讜 讚拽讗讬 注诇 讛爪讚讬拽讬诐 砖谞拽讘专讬诐 讘注讬专 砖讬爪讬爪讜 诪砖诐 讻注砖讘 讛讝讛 砖注讬拽专 讙讚讜诇讜 诪诪讟讛 诇诪注诇讛. 讜讗诪专 


讜讗讬谉 注讬专 讗诇讗 讬专讜砖诇讬诐 讻讜'. 砖讻诇 砖讗专 注讜讜专讜转 拽专讜讜讬谉 讘谞讜转 讬专讜砖诇讬诐 讚讛讬讬谞讜 讻驻专讬诐 诇讙讘讛 讜讘讞诇拽 驻专砖"讬 砖讙诐 讛爪讚讬拽讬诐 砖讘砖讗专 讗专爪讜转 注"讜 诪讞讬诇讜转 讛讜诇讻讜诐 讜注讜诇讬诐 诇讬专讜砖诇讬诐: 拽"讜 诪讞讟讛 诪讛 讞讟讛 讻讜'. 谞拽讟 讞讟讛 讘诪诇转讬讛 讚专讬砖讗 讚讛讗讬 拽专讗 讜讬爪讜爪讜 诪注讬专 讙讜' 砖诪专诪讝 注诇 转讞讬讬转 讛爪讚讬拽讬诐 诇注转讬讚 讗讬讬专讬 讘讞讟讛 讬讛讬 驻住转 讘专 讜谞讜' 讻讚诇拽诪谉: 


注转讬讚讛 讞讟讛 砖转转诪专 讻讚拽诇 讻讜'. 讚拽诇 讚谞拽讟 诇讗 讛讜讝讻专 讘讛讗讬 拽专讗 讜讗讬谉 讚专讻讜 诇讙讚诇 讘专讗砖 讛专讬诐 讚砖讻讬讞讬 讘讘讘诇 砖讛讬讗 讗专抓 注诪拽 讗讘诇 诪砖诪注 诇讬讛 拽专讗 讚讝讛 讞讚讜砖讜 讚讛讘专 砖讛讬讗 讛讞讟讛 讙诐 砖转爪诪讞 讘注诪拽 转注诇讛 讘讙讜讘讛讛 注诇 专讗砖 讛专讬诐 讻讚拽诇 讛讝讛 砖诪转诪专 讜注讜诇讛 讙诐 讘注诪拽 注诇 专讗砖 讛专讬诐. 讜讗诪专 


砖诪讗 讬砖 爪注专 诇拽讜爪专讛 讻讬讜谉 讚讙讚讜诇讜 专讘 转"诇 讬专注砖 注"讬 专讜讞讜 砖诇 讛拽讘"讛 讻诇讘谞讜谉 讛讝讛 讜诪砖专讛 住诇转讛 砖讛讬讗 驻专讬讜 砖诇 讞讟讛 讜诇讗 讘注讬 拽爪讬专讛 讙诐 讚讬砖讛 讜诪讘讬讗 诪诇讗 驻住转 讬讚讜 讻讜' 砖讝讛 讞讚讜砖讜 砖转讛讬讛 讛讘专讻讛 诪爪讜讬讛 讘讜 砖诇讗 讬爪讟专讱 诇讜 诇驻专谞住转讜 讜诇驻专谞住转 讘谞讬 讘讬转讜 专拽 诪诇讗 驻住转 讬讚: 


注诐 讞诇讘 讻诇讬讜转 讞讟讛 讗诪专讜 注转讬讚讛 讻讜' 讜讚诐 注谞讘 转砖转讛 讞诪专 讜诇讗 讻注讜讛"讝 讻讜'. 诇驻讬 注谞讬谞讜 诇讗 诪砖诪注 讚讛谞讬 拽专讗讬 讘诇注转讬讚 讻转讬讘讬 讗诇讗 讘注讜讛"讝 讚讻转讬讘 讬专讻讬讘讛讜 注诇 讘诪转讬 讙讜' 注诐 讞诇讘 讻诇讬讜转 讞讟讛 讜讙讜' 讜讘转专 讛讻讬 讜讬砖诪谉 讬砖讜专讜谉 讜讬讘注讟 讜讙讜' 讜讬讟讜砖 讗诇讜讛 讜讙讜' 讜讗驻砖专 讻讬讜谉 讚诇讗 诪爪讬谞讜 砖谞转拽讬讬诐 讘注讜讛"讝 讻诪"砖 诇拽诪谉 讛注讜讛"讝 讬砖 讘讜 爪注专 诇讘爪讜专 讻讜' 注"讻 讗诪专讜 讚拽专讗讬 讻转讬讘讬 砖讛讬讛 专讗讜讬 诇讛转拽讬讬诐 讗诐 诇讗 讞讟讗讜 讜讬转拽讬讬诪讜 诇注转讬讚 讗讞专 砖讬拽讘诇讜 讚讜谉 注诇 讞讟讗诐 讘注讜诇诐 讛讝讛 讜讗诪专 讗诇 转转诪讛 砖讛专讬 讻讜' 专"诇 讗诇 转诇注讙 讘讚讘专 讻诪"砖 讘驻专拽 讘"诪 砖诇讙诇讙 讗讜转讜 转诇诪讬讚 讗讛讗. 讜讗诪专 


讜诪住转驻拽 讛讬诪谞讜 讻驻讟诐 讙讚讜诇 讻讜'. 专"诇 讚诪住转驻拽 诪转讜讱 讗讜转讜 注谞讘 讻诪住转驻拽 诪转讜讱 驻讟诐 讙讚讜诇 讻诪讜 讘注诇讬 驻讟诪讬谉 讚诪住讻转 讘讬爪讛 讜讛转讜拽注 诇转讜讱 讛讘讜专 讜诇转讜讱 讛驻讟诐 讚专"讛 讜讗诪专 讜注爪讬讛 诪住讬拽讬谉 转讞转 讛转讘砖讬诇 讻讜' 讗讬谉 诇讜 诪砖诪注讜转 诪转讜讱 讛诪拽专讗 讜讬砖 诇驻专砖 讚拽讗讬 注诇 讛驻讟诐 讛讙讚讜诇 砖讗讬谉 诇讜 爪讜专讱 讘讜 讬讘讜讗讜 诇讜 注爪讬讜 诇爪讜专讱 诇讛住拽转 转讘砖讬诇. 讜讗诪专 


讜诇砖讜专拽讛 讜讙讜' 讗讬谉 诇讱 讻诇 讗讬诇谉 住专拽 砖讘讗"讜 讻讜'. 讚专讬砖 住讜专拽讛 讘住诪"讱 诇砖讜谉 住专拽 讜诪讬讛讜 诪砖诪注讜 拽讬讬诐 砖专拽 讘砖讬"谉 讚讛讬讬谞讜 讝诪讜专转 讙驻谉 讻讚拽讗诪专 讜砖诪讗 转讗诪专 讗讬谉 讘讜 讬讬谉 讻讜' 转"诇 讻讘住 讘讬讬谉 讜讙讜' 讜诇讗 拽专讬 诇讬讛 住专拽 讗诇讗 诪砖讜诐 讚诇讗 讛讜讛 讟讜讘 讻砖讗专 讙驻谞讬诐 砖注谞讘 讗讞讚 诪讞讝讬拽 讞讜诪专. 讜讗诪专 


砖诪讗 转讗诪专 讗讬谞讜 讗讚讜诐 讻讜' 诪讛讻讗 诪砖诪注 讚讛讗讚讜诐 讛讜讗 诪砖讜讘讞 诪谉 讛诇讘谉 讜讻诪"砖 讗诇 转专讗 讬讬谉 讻讬 讬转讗讚诐 讜讙讜' 讗诇讗 砖讛讜讗 讗讬谞讜 讘专讬讗 诇讗讚诐 讻诪讜 讛诇讘谉 讜诇讻讱 讛诇讘谉 诪讜拽讚诐 诇讘专讻讛. 讜讗诪专 


讜砖诪讗 转讗诪专 讗讬谞讜 诪专讜讛 讻讜' 讚讛讬讬谞讜 砖讗讬谞讜 诪砖讻专 讻讬讜谉 砖讛讜讗 讘讗 诪讗讬诇谉 住专拽 讜讻谉 讜砖诪讗 转讗诪专 讗讬谉 诇讜 讟注诐 讜讗诪专 讜砖诪讗 转讗诪专 讻讜' 转"诇 讞讻诇讬诇讬 注讬谞讬诐 讙讜' 注讬谞讬诐 诪诇砖讜谉 讜注讬谞讜 讻注讬谉 讛讘讚讜诇讞 讜讗诪专 讜砖诪讗 转讗诪专 诇讝拽谞讬诐 讗讬谞讜 讬驻讛 讚讚注转 讝拽谞讬诐 谞讜讞讬谉 诪讬讬谉 讬砖谉 讜讝讛 讗讬谞讜 诪转讬讬砖谉 讻"讻 讘转讜讱 讛注谞讘 讻诪讜 讘驻讟诐 讙讚讜诇 转"诇 诇讘讬 砖谞讬诐 砖讛讜讗 讝拽谉 讜诪诇转 诪讞诇讘 讗讬谉 诇讜 诪拽讜诐 诇驻讬 讚专砖 讝讛 讜讬砖 诇驻专砖 讚讘谉 砖谞讬诐 诪砖诪注 谞诪讬 拽讟谉 讘谉 讘' 砖谞讬诐 讜讗诪专 砖注谞讘 讝讛 讟讜讘 诇讜 诇讝拽谉 讘谉 砖谞讬诐 讬讜转专 诪讞诇讘 诇讘谉 讘' 砖谞讬诐. 讜讗诪专 驻砖讟讬讛 讚拽专讗 讘诪讗讬 讻转讬讘 讻讜' 拽专讬 讛讱 讚专砖讗 驻砖讟讬讛 讚拽专讗 诇讙讘讬 讚专砖讗 讚诇注讬诇 讚诇讗 讘注讬 诇诪讬诪专 诇讛讱 讚专砖讗 讗诇 转拽专讬 诇讘谉 砖讬谞讬诐 讻讜'. 讜讗诪专 


专诪讝 诇讜 讘注讬谞讬讱 讻讜'. 注"讚 讻讬 讟讜讘讬诐 讚讜讚讬讱 诪讬讬谉 讜讻谉 讚专讱 讛讗讜讛讘讬诐 诇专诪讜讝 诇讞讘讬专讜 讘注讬谉 讜讚专砖 讞讻诇讬诇讬 诪诇砖讜谉 讞讜讻讗 诇讬 诇讬 讟讜讘 讻注住 诪砖讞讜拽 转"讬 诪谉 讞讜讻讗 讜注讚"讝 讗诪专 讜讗讞讜讬 诇讬 砖讬谞讬讱 讻讜'. 讻讬 讚专讱 讛讻讜注住 诪注爪诐 驻讬讜 讜讛砖讬谞讬诐 讝讛 注诇 讝讛 讜讛讛驻讱 讛砖讜讞拽 讛讜讗 驻讜转讞 驻讬讜 讜诪专讗讛 诇讞讘讬专讜 砖讬谞讬讜: 


讗讬 诇讗讜 讚讗驻讙专转 讛讜讛 注讘讚讗 讻讜'. 专"诇 讜讛讬讬转 注讜砖讛 诪诇讗讻转讱 注"讬 讗讞专讬诐 讜拽"诇: 


讜诪注专讘 讘讛讚讬 讛讚讚讬 讗诪专 讛讬讬谞讜 讝讘转 讞诇讘 讜讚讘砖 讻讜'. 讚诇驻讬 驻砖讜讟讜 讛诇"诇 讘讻诇 讞讚 讝讘转 讘讗谞驻讬 谞驻砖讬讛 讜讻转讘 讞讚 讝讘转 讗转专讜讬讬讛讜 砖讛诐 讝讘讬谉 讜诪注讜专讘讘讬谉 讜讚讜"拽:.





讞讻诪转 砖诇诪讛

讙诪' 讘诇 讬讞讬讜 专驻讗讬诐 讜讙讜' 讜讻谉 讗讞"讻 讻爪"诇:


砖诐 讗"诇 专讘讬 诪拽专讗 讗讞专 讻讜' 讗砖 讗讜讻诇讛 讛讜讗 讻讜' 住讜转讛 讜砖诪讗 转讗诪专 讻讜' 讻爪"诇:


专砖"讬 讘讚"讛 专驻讗讬诐 讻讜' 讘诪专驻讛 注爪诪讜 讻讜' 讻爪"诇:


讘讚"讛 讜讛讬讬谞讜 讻讜' 诇诇拽讟 讗转 注诇讬讜 讛注诇讬讜谞讬诐 讻爪"诇:


[讘讚祝 诪"讙 注"讘] 讘转讜住' 讘讚"讛 讟注诪讗 讚讛砖讬讗讛 讜讙讬专砖讛 讻讜' 专讘讜 讛诪驻专砖讬诐 讜讗诪专转讬 讛讜讗讬诇 讜讗转讗 诇讬讚讬 讗讬诪讗 讘讬讛 诪讬诇转讗 讜谞"诇 诇讬讬砖讘 拽讜砖讬讜转 专"讬 诪讛 砖讛拽砖讛 注诇 专讬讘"谉 讻讬 讻讱 讛讜爪注转 砖诇 专讬讘"谉 讚诪讜拽讬 讻讜诇讛 诪转谞讬转讬谉 讘讗砖讛 讗讞转 讚拽砖讛 诇讬讛 讛诇砖讜谉 砖诇 讛砖讬讗讛 讗诪讗讬 诇讗 拽转谞讬 讛诪砖讬讗 讗转 讘转讜 讻诪讜 讘专讬砖讗 讛诪讗专住 讗转 讘转讜 讗诇讗 讜讚讗讬 讗讬讬专讬 讘讗砖讛 讗讞转 讜讗讗讜转讛 讗砖讛 砖讬讬讱 讛诇砖讜谉 讛砖讬讗讛 讜讻讬讜谉 讚讗讬讬专讬 讘讗砖讛 讗讞转 诪诪讬诇讗 诇诪"讚 诪注讬讬谉 讙讜专诐 讚讬讬拽 讛转诇诪讜讚讗 讻驻砖讜讟讗 讻驻讬专讜砖 专砖"讬 讟注诪讗 讚讛砖讬讗讛 讜讙讬专砖讛 讛砖讬讗讛 讜谞转讗专诪诇讛 讗讘诇 谞转讗专诪诇讛 转专讬 讝诪谞讬 诇讗 转谞讗 讜讚拽 讛转谞讗 讘诇讬砖谞讬讛 讚诇讗 诇讬谞拽讜讟 讘讚专讱 驻讜专注谞讜转 讜讝讛 讛驻砖讟 诇讗 爪专讬讱 专讬讘"谉 诇驻专砖 讘讛讚讬讗 讻讬 讛讜讗 驻专砖"讬 讗讘诇 拽' 诇诪"讚 诪讝诇 讙讜专诐 讛讗 谞拽讟 讛转谞讗 讘讚专讱 驻讜专注谞讜转 砖讗讬讬专讬 讘讗砖讛 讗讞转 讜讻讘专 诪转讜 砖谞讬诐 讗讞讚 诪谉 讛讗讬专讜住讬谉 讜讗讞讚 诪谉 讛谞砖讜讗讬谉 诇驻讬讻讱 驻讬' 专讬讘"谉 讜诪驻专砖 讛讻讬 讚讛讬讬谞讜 讗诇讬讘讬讛 讚诪"讚 诪讝诇 讙讜专诐 讚讬讬拽 讛转诇诪讜讚讗 讛讻讬 讚讛转谞讗 谞拽讟 讚专讱 驻讜专注谞讜转 专拽 讚转讜 诇讗 诪爪讬 诇诪讬诪专 讛砖讬讗讛 砖谞讬转 讗讞专 砖讻讘专 诪转讜 砖谞讬 讘注诇讬诐 讗讞讚 诪谉 讛讗讬专讜住讬谉 讜讗讞讚 诪谉 讛谞砖讜讗讬谉. 讜讗"讻 讗讬谉 诪拽讜诐 诇拽讜砖讬讜转 专"讬 砖讛拽砖讛 注诇 专讬讘"谉 讚讗"讻 诇讗 讛讜讬 诪爪讬 诪讜讻讞 讗诇讗 诇诪"讚 诪讝诇 讙讜专诐 讻讜' 讜讗"讻 转拽砖讬 诇讬讛 诪诪转谞讬转讬谉 讚讛讻讗 诪讗讬 拽讜砖讬讬' 讚讘讗诪转 讻谉 诪讛 砖诪驻专砖 专讬讘"谉 讜诪驻专砖 讛讻讬 讟注诪讗 讻讜' 讛讜讗 讛讻诇 讗诇讬讘讗 讚诪"讚 诪讝诇 讙讜专诐 讗讘诇 诇诪"讚 诪注讬讬谉 讙讜专诐 讚讬讬拽 讻驻砖讜讟讜 讻驻讬' 专砖"讬 讚讚拽 讛转谞讗 讻讜' 讜诇拽讜砖讬讬转 诪讛专砖"讗 讙"讻 讗讬谉 诪拽讜诐 诇拽讜砖讬讬转讜 注"砖 讜讚讜"拽. 讻讱 谞"诇 砖诇诪讛 讝诇诪谉 诪讘讜诪住诇讗):





诪讛专"诐 砖讬祝

讙诪' 驻砖讟讗 讚拽专讗 讻讜'. 拽专讬 诇讚专讜砖 讝讛 驻砖讟讗 诇讙讘讬 讛专讗砖讜谉:





专砖"砖

讙诪专讗 转"诇 讬专注砖 讻诇讘谞讜谉 驻专讬讜 讻讜' 讜诪砖专讛 讗转 住诇转讛. 注讬' 转讜讬"讟 驻"讟 讚砖讘讬注讬转 诪"讜 讚"讛 注讚 砖讬砖专讜 诪砖"讻 讘砖诐 讛专诪讘"诐. 讜诪讻讗谉 谞专讗讛 砖讛讙讬' 讘讬讜诪讗 (讻讗 讘) 谞讜砖专讬谉 谞讻讜谞讛 讜讚诇讗 讻诪讜 砖讛讙讛转讬 砖诐:



讙诪' 砖诐 讜诪住驻拽 讛讬诪谞讜 讻驻讟讜住 讙讚讜诇. 讻爪"诇 讘住诪"讱 讻诪砖"讻 讘住"讚 讘专驻"讙 讚诪讻讜转 注"砖:



讙诪' 砖诐 讜注爪讬讜 诪住讬拽讬谉 转讞转 讛转讘砖讬诇. 讛诪讛专砖"讗 讘讞"讗 驻讬' 注爪讬讜 砖诇 讛驻讟讜住. 讜诇讗 谞讛讬专讗 讚讘讘"讘 驻"讜 诪"讘 诪讜讻讞 砖讛讜讗 砖诇 讞专住:



讙诪' 砖诐 讜砖诪讗 转讗诪专 砖讗讬谞讜 讗讚讜诐 转"诇 讜讘讚诐 注谞讘讬诐. 讻爪"诇. 讜讻"讛 讘注"讬:



讙诪' 砖诐 专"讞 讘专 讗讚讗 诪拽专讬 讚专讚拽讬 讚专"诇. 诇注讬诇 (讞 讘) 讛讙讬' 讘专 讗讘讗:



专砖"讬 讚"讛 讗讬谉 诪专讘讬注讬谉 注诇讬讛. 讜专讘谞谉 驻诇讬讙讬 注诇讬讛 讜讗诪专讬 讗"讞 诇讝专注 讛讗讘 讻讜'. 专"诇 专讘谞谉 讚讞谞谞讬讗 讘讞讜诇讬谉 (注讞 讘) 讚住"诇 讚讗讜转讜 讜讗"讘 讗"谞 讘讝讻专讬诐 讜讻讚驻专砖"讬 砖诐 讚讗"讞 诇讝专注 讛讗讘. 讜讻诪砖"讻 讛专"谉 砖诐 讚讙' 诪讞诇讜拽转 讬砖 讘讚讘专 注"砖. 讜讛讗 讚诇讗 驻讬' 讚诇讗驻讜拽讬 诪讞谞谞讬讗 讗转讜 讚讗讬转 诇讬讛 讚讞讜砖砖讬谉 诇讝专注 讛讗讘 讜讻诇 诪讬谞讬 驻专讬讚讜转 讗讞转 讛谉. 讜讻讚讗诪专 砖诪讜讗诇 砖诐 (注讟) 诪砖讜诐 讚诪砖诪注 诇讬砖谞讗 讚专"讬 讚讘讗 诇讗砖诪注讬谞谉 讙"讻 讚讗住讜专 诇讛专讘讬注 注诇讬讛 诪诪讬谉 讗诪讜 讜讝讛 诇讞谞谞讬讗 诪讻砖"讻 讚讗住讜专 讜讚讜"拽:



转讚"讛 讘诇讘讜砖讬讛谉. 诪砖诪注 讘诇讘讜砖讬讛谉 砖谞拽讘专讜. 注讬' 谞讚讛 (住讗 讘) 转讚"讛 讗"专 讬讜住祝:



讘讗"讚 讗讘诇 讘讬专讜砖诇诪讬 讻讜'. 注讬' 讘讙讛"砖 砖讛注诇讛 讚讘专讬讛诐 讘爪"注. 讜诇"谞 讚讗讬谉 讻讜讜谞转诐 专拽 诇诪讬专诪讬 讛诇砖讜谉 讗讛讚讚讬 讚讛讻讗 诪砖诪注 讚驻讬' 讘诇讘讜砖讬讛谉 讛讬讬谞讜 讗讜转谉 砖谞拽讘专讜 讘诐. 讜讘讬专讜砖诇诪讬 诪砖诪注 讚讛讬讬谞讜 讘诇讘讜砖谉 讚诪讞讬讬诐. 讗讻谉 诇驻谞讬谞讜 讙讬' 讗讞专转 讘讬专讜砖诇诪讬:





讛讙讛讜转 讬注讘"抓

注"讛 讗讬谞谉 讞讬讬诐. 谞"讘 讞讬讬诐 谞爪讞讬讬诐. 讗讘诇 讘转"讛 讗驻讬' 专砖注讬诐 拽诪讬诐 诇驻讬 砖注讛 诇拽讘诇 注谞砖谉 讙诐 讘讙讜祝 讻讻转讜讘 [讚谞讬讗诇 讬讘] 讜专讘讬诐 诪讬砖谞讬 讗讚诪转 注驻专 讬拽讬爪讜 讜讙讜':


砖诐 讜诪住驻拽 讛讬诪谞讜 讘驻讟讜诐. 谞"讘 谞"诇 砖爪"诇 讘住诪"讱 讻诪讜 注砖专 驻讜讟住讬讗讜转 讚讛诪讜讻专 驻讬专讜转 [爪讙: 爪讝:] 讜讘讛讝讛讘 [住' 讗'] 诪讞诪砖 讙讬转讜转 诇转讜讱 驻讬转讜诐 讗' [讜讘讘讬爪讛 讟"讜: 讛诇诇讜 讘注诇讬 驻讟住讬谉]:


砖诐 专' 讞讬讬讗 讘专 讗讚讗. 谞"讘 谞"诇 砖爪"诇 讘讘讬"转 讜注驻"拽 (讚"讞 讘'):





讘谉 讬讛讜讬讚注

(讬砖注讬讛 讻讜, 讬讚) "专职驻指讗执讬诐 讘旨址诇 讬指拽只诪讜旨", 讘旨职诪址专职驻旨侄讛 注址爪职诪讜止 诪执讚旨执讘职专值讬 转旨讜止专指讛 讛址讻旨指转讜旨讘 诪职讚址讘旨值专. 谞专讗讛 诇讬 讘住"讚 讚专讬砖 诪诇转 专职驻指讗执讬诐 '讗诇祝 专驻讬诐' 讜讗讜转 讗诇志祝 诇砖讜谉 诇讬诪讜讚 讻诪讜 讜址讗植讗址诇侄旨驻职讱指 讞指讻职诪指讛 (讗讬讜讘 诇讙, 诇讙) 砖讛诐 专驻讬诐 讘讗诇志祝 砖讛讜讗 讛诇讬诪讜讚. 讙诐 专职驻指讗执讬诐 讘讛驻讜讱 讗转讜讜谉 驻旨职专指讗执讬诐 砖讛诪专驻讛 注爪诪讜 诪讚讘专讬 转讜专讛 谞讞砖讘 讻讘讛诪讛!



讻旨指诇 讛址诪旨执砖讈职转旨址诪旨值砖讈 讘旨职讗讜止专 转旨讜止专指讛 讗讜止专 转旨讜止专指讛 诪职讞址讬旨值讛讜旨. 谞专讗讛 诇讬 讘住"讚 转讜专讛 砖讘讻转讘 谞拽专讗转 讚转 讚讻转讬讘 (讚讘专讬诐 诇讙, 讘) 诪执讬诪执讬谞讜止 讗值砖讈 讚指旨转 诇指诪讜止, 讜转讜专讛 砖讘注诇 驻讛 谞拽专讗转 讗讜专 讚讻转讬讘 (诪砖诇讬 讜, 讻讙) 讻执旨讬 谞值专 诪执爪职讜指讛 讜职转讜止专指讛 讗讜止专, 讜讛讟注诐 讻讬 诪讗讬专讛 诇转讜专讛 砖讘讻转讘 讻讬 讘诇注讚讬 转讜专讛 砖讘注诇 驻讛 讗诐 讬诇诪讜讚 讗讚诐 转讜专讛 砖讘讻转讘 讛专讬 讝讛 讛讜诇讱 讘讞讜砖讱 讻讬 讬讘讬谉 讛讚讘专讬诐 诇讛驻讱 讻讗砖专 转诪爪讗 讘拽专讗讬谉! 讜诇讝讛 讗诪专 '谞值专 诪执爪职讜指讛' 讗诐 转专爪讛 诇拽讬讬诐 谞值专 诪执爪职讜指讛 讻转拽谞讛 爪专讬讱 诇讱 转旨讜止专指讛 砖讛讬讗 讗讜止专 讝讜 转讜专讛 砖讘注诇 驻讛 (诪讙讬诇讛 讟讝:).
讜诇讻谉 诪住驻专 讚转 [404] 讜诪住驻专 讗讜专 [207] 注讜诇讛 讙讬诪讟专讬讗 转讜专讛 [611] 诇讜诪专 讗讬谉 讛转讜专讛 砖诇讬诪讛 讗诇讗 注诇 讬讚讬 爪讬专讜祝 砖谞讬讛诐 讚转 讜讗讜专.
讜讬讚讜注 讘转讜专讛 砖讘注诇 驻讛 讬砖 讚' 讞诇拽讬诐 驻专讚"住 [驻砖讟 专诪讝 讚专砖 住讜讚] 讜讻诇 讞诇拽 谞拽专讗 讟讜讘 讚讻转讬讘 (诪砖诇讬 讚, 讘) 讻执旨讬 诇侄拽址讞 讟讜止讘 谞指转址转执旨讬 诇指讻侄诐, 讜讚' 驻注诪讬诐 讟讜讘 [17] 注讜诇讛 诪住驻专 讞讬讬诐 [68].
讜讘讝讛 驻专砖转讬 讘住"讚 (诪砖谞讛 讗讘讜转 讘, 讝) 诪专讘讛 转讜专讛 诪专讘讛 讞讬讬诐, 讚讛讬讬谞讜 诪专讘讛 转讜专讛 诇注住讜拽 讘讗专讘注讛 讞诇拽讬诐 砖讛诐 讚' 驻注诪讬诐 '讟讜讘' 诪专讘讛 '讞讬讬诐'! 讜讘讝讛 驻专砖转讬 (诪砖谞讛 讗讘讜转 讜, 讝) 讙讚讜诇讛 转讜专讛 砖讛讬讗 谞讜转谞转 讞讬讬诐 诇注讜砖讬讛.
讜讝讛讜 砖讗诪专 讻讗谉 讻旨指诇 讛址诪旨执砖讈职转旨址诪旨值砖讈 讘旨职讗讜止专 转旨讜止专指讛 讝讜 转讜专讛 砖讘注诇 驻讛 砖谞拽专讗转 讗讜专 讗讝 讗讜专 转旨讜止专指讛 诪职讞址讬旨值讛讜旨 讻讬 讘转讜专讛 砖讘注诇 驻讛 讬砖 讚' 讞诇拽讬诐 驻专讚"住 砖讛诐 讚' 驻注诪讬诐 讟讜讘 砖注讜诇讛 讞讬讬诐.
讜诇讻谉 讗诪专 诇讜 诪指爪指讗转执讬 诇指讛侄诐 专职驻讜旨讗指讛 诪执谉 讛址转旨讜止专指讛 讜讛讬讬谞讜 专职驻讜旨讗指讛 '讗讜专 驻讛' 专讜爪讛 诇讜诪专 讝讻讜转 转讜专讛 砖讘注诇 驻讛 砖谞拽专讗转 讗讜专 砖讬砖 诇讛诐 讘讛 讝讻讜转 讘注讘讜专 转诇诪讬讚讬 讞讻诪讬诐 砖讚讘拽讬诐 讘诐 讜诪讛谞讬诐 讗讜转诐.



讻旨值讬讜指谉 讚旨职讞址讝职讬值讛旨 讚旨职拽指讗 诪执爪职讟址注值专. 讬砖 诇讛拽砖讜转 诇诪讛 谞爪讟注专, 讜讛诇讗 专讘讬 讗诇注讝专 拽讗讬 注诇 注诪讬 讗专爪讜转 砖讘讝诪谞诐 讚讗驻讬诇讜 驻住讜拽 诇讗 拽专讜 讜讛诐 砖拽抓 讜讘谞讬讛诐 砖拽抓 讜注诇 谞砖讬讛诐 谞讗诪专 (讚讘专讬诐 讻讝, 讻讗) 讗指专讜旨专 砖止讈讻值讘 注执诐 讘职旨讛值诪指讛 (讝讜讛专 诪砖驻讟讬诐 讚祝 谞讙:)! 讜注诇 讗诇讜 诇诪讛 谞爪讟注专?
讜谞专讗讛 讻讬 讘讗诇讜 讛注诪讬 讗专爪讜转 砖讛讬讜 讘讝诪谞诐 讛讬讛 讘讛诐 讗讜讛讘讬诐 转诇诪讬讚讬 讞讻诪讬诐 讛专讘讛 讜注诇 讗诇讜 谞爪讟注专 讜讗驻砖专 砖讛讬讛 讘讛诐 砖讬讬讻讬诐 诇讜 讘拽讜专讘讛. 讜讛砖讬讘 诇讜 专讘讬 讗诇注讝专 砖诪爪讗 诇讛诐 转专讜驻讛 讜讗诐 讻谉 讗诇讜 砖讛诐 讗讜讛讘讬诐 讛转诇诪讬讚讬 讞讻诪讬诐 讞砖讬讘 讻讗诇讜 诇诪讚讜 转讜专讛 讜讞讬讬诐 讛诐.
讘专诐 拽砖讗 讜讻讬 专讘讬 讬讜讞谞谉 诇讗 讛讜讛 讬讚注 讛讗讬 讚专砖讛 讚专讘讬 讗诇注讝专 讘驻住讜拽 (讚讘专讬诐 讚, 讚) 讜职讗址转侄旨诐 讛址讚职旨讘值拽执讬诐 讘址旨讛殖' 讗直诇止拽值讬讻侄诐? 讜讗讬讱 讛讬讛 诪转讬讬砖讘 讗爪诇讜 驻住讜拽 讝讛 讚讗讬讱 讬讜讻诇 讗讚诐 诇讛讚讘拽 讘砖讻讬谞讛?
讜谞专讗讛 诇讬 讘住"讚 讚讛讜讛 讬讚注 专讘讬 讬讜讞谞谉 诇讛讗讬 讚专砖讛 讗讱 诇讗 专爪讛 诇讜诪专 讗讜转讛 讛讜讗 讘注爪诪讜 讘讬转 讛诪讚专砖 讜谞爪讟注专 注诇 注诪讬 讗专爪讜转 讻讚讬 砖专讘讬 讗诇注讝专 讬讗诪专 讚专砖讛 讝讜 讜讛讬讬谞讜 讻讬 专讘讬 讬讜讞谞谉 讛讬讛 谞讝讜谉 诪谉 讛谞砖讬讗 砖讛讬讛 诪讞讝讬拽 讘讬讚讜 讜讻诪讜 砖讗诪专讜 讘住讜讟讛 (住讜讟讛 讻讗.) 注诇 驻住讜拽 (砖讬专 讛砖讬专讬诐 讞, 讝) 讘旨讜止讝 讬指讘讜旨讝讜旨 诇讜止, 讜诇讻谉 诇讗 讛讬讛 专讜爪讛 诇讜诪专 讘驻讬讜 讚专砖讛 讝讜 砖诇 讜讗转诐 讛讚讘拽讬诐 讛诪讚讘专转 讘砖讘讞 讛诪讞讝讬拽 讘讬讚 转诇诪讬讚讬 讞讻诪讬诐 讻讚讬 砖诇讗 讬讗诪专讜 诇讟讜讘转 注爪诪讜 讛讜讗 讚讜专砖 讻讚讬 诇讞讝拽 讛住讬讜注 讛讘讗 诇讜 诪谉 讛谞砖讬讗 砖讗讝 讬转讗诪抓 讛谞砖讬讗 讬讜转专 诇拽讬讬诐 诇讜 讝讗转 砖讬讛讬讛 诪讞讝讬拽 讘讬讚讜.



讻旨指诇 讛址诪旨址砖旨讉执讬讗 讘旨执转旨讜止 诇职转址诇职诪执讬讚 讞指讻指诐. 谞专讗讛 砖诇砖讛 讗诇讜 谞专诪讝讜 讘诪诇讜讬 讗讜转讬讜转 讞指讻指诐 讜讛讜讗 诪讬诇讜讬 讞讬志转 专讗砖讬 转讬讘讜转 讬砖讗 转讜诇讚讜转讬讜 讜诪诇讜讬 讻祝 讛讜讗 驻' 专讗砖 转讬讘讛 驻旨职专址拽职诪址讟职讬指讗 讜诪诇讜讬 诪志诐 专讗砖 转讬讘讛 诪职讛址谞旨侄讛.



讻旨指诇 讛址诪职讛址诇旨值讱职 讗址专职讘旨址注 讗址诪旨讜止转 讘旨职讗侄专侄抓 讬执砖讉职专指讗值诇, 诪只讘职讟指讞 诇讜止 砖讈侄讛讜旨讗 讘旨侄谉 讛指注讜止诇指诐 讛址讘旨指讗. 专讘讬谞讜 讛讗专"讬 讝"诇 讘砖注专 诪讗诪专讬 专讝"诇 讘讬讗专 讛讻讜谞讛 讚拽讗讬 注诇 讗讜专讜转 讚' 驻注诪讬诐 诪志讜 讚诪诇讜讬 砖诪讜转 注"讘 [讬讜志讚 讛志讬 讜讬志讜 讛志讬 46] 砖讬诪砖讻诐 诇诇讗讛 砖讛讬讗 住讜讚 讗专抓 讬砖专讗诇 砖讬讗讬专讜 讘讛 讚' 驻注诪讬诐 诪志讜 讻讬 讗诪讛 [46] 注讜诇讛 诪住驻专 诪"讜 讬注讜讬谉 砖诐.
讜讘讝讛 驻专砖转讬 讘住"讚 专诪讝 讛讻转讜讘 (讘专讗砖讬转 诇讝, 讻讜) 诪址讛 讘侄旨爪址注 讻执旨讬 谞址讛植专止讙 讗侄转 讗指讞执讬谞讜旨 讜职讻执住执旨讬谞讜旨 讗侄转 讚指旨诪讜止, 讻讬 注诇 讬讚讬 注讜谉 讝讛 砖讗谞讞谞讜 注讜砖讬谉 讘讗专抓 讬砖专讗诇 讗讝 讬讛讬讛 驻讙诐 讘讗讜转诐 讗讜专讜转 砖诇 讚' 驻注诪讬诐 诪志讜 砖诇讗 讬讗讬专讜 讘讗专抓 讬砖专讗诇 砖讛讜讗 住讜讚 诇讗讛 讜讝讛 讜职讻执住执旨讬谞讜旨 讚' 诪志讜.
讜讘讝讛 驻专砖转讬 讘住"讚 讜址讬值旨诇侄讱职 专职讗讜旨讘值谉 讘执旨讬诪值讬 拽职爪执讬专 讞执讟执旨讬诐 讜址讬执旨诪职爪指讗 讚讜旨讚指讗执讬诐 讘址旨砖指旨讉讚侄讛 讜址讬指旨讘值讗 讗止转指诐 讗侄诇 诇值讗指讛 讗执诪旨讜止 (讘专讗砖讬转 诇, 讬讚) 讚讜旨讚指讗执讬诐 [65] 讙讬诪讟专讬讗 讗讚谞志讬 [65] 讜址讬指旨讘值讗 讗止转指诐 拽专讬谞谉 讘讜讗志讜 讜谞诪爪讗 '讗讜止转指诐' 讛讜讗 '讗转 诪志讜' 讗侄诇 诇值讗指讛 讗执诪旨讜止 砖讛讘讬讗 讛讗专转 诪志讜 讗诇 诇讗讛 讗诪讜 讜讚讜拽.



注植转执讬讚指讛 讗侄专侄抓 讬执砖讉职专指讗值诇 砖讈侄转旨讜止爪执讬讗 讙旨职诇讜旨住职拽指讗讜止转 讜旨讻职诇值讬 诪值讬诇指转 (转讛诇讬诐 注讘, 讟讝). 谞专讗讛 诇讬 讘住"讚 讛讗 讚谞注砖讛 谞住 讙讚讜诇 讘砖谞讬 讚讘专讬诐 讗诇讜 讛讜讗 诇拽讬讬诐 讘拽砖转 讬注拽讘 讗讘讬谞讜 注诇讬讜 讛砖诇讜诐 砖讘拽砖 讜职谞指转址谉 诇执讬 诇侄讞侄诐 诇侄讗直讻止诇 讜旨讘侄讙侄讚 诇执诇职讘止旨砖讈 (讘专讗砖讬转 讻讞, 讻) 砖讬转谉 讛砖诐 讬转讘专讱 讗转 讛诇讞诐 讜讗转 讛诇讘讜砖 砖诇诪讬诐 诪谉 讛讗专抓 注爪诪讛 砖讗讬谉 爪专讬讱 诇讛诐 讙诪专 注诇 讬讚讬 讗讚诐 讚讻讱 讛讬讛 专爪讜谉 讛砖诐 讬转讘专讱 讘讘专讬讗转 讛注讜诇诐 诇讜诇讬 讞讟讗 讗讚诐 讛专讗砖讜谉 砖拽诇拽诇 讗转 讛讗专抓 讜诇讗 讝讻转讛 诇讻讱. 讜讘拽砖讛 讝讜 砖诇 讬注拽讘 讗讘讬谞讜 注诇讬讜 讛砖诇讜诐 转讛讬讛 讗讞专 砖讬讛讬讛 砖诇诐 讝讻讜转 讛转讜专讛 讚讞诇拽 讛谞住转专 砖讘讛 谞诪砖诇 诇诇讞诐 讜讞诇拽 讛谞讙诇讛 砖讘讛 谞诪砖诇 诇诇讘讜砖 讚讻转讬讘 砖执讉诪职诇指讛 诇职讻指讛 拽指爪执讬谉 转执旨讛职讬侄讛 诇指旨谞讜旨 (讬砖注讬讛 讙, 讜).



(转讛诇讬诐 注讘, 讟讝) "讬职讛执讬 驻执住旨址转 讘旨址专 讘旨指讗指专侄抓 讘旨职专止讗砖讈 讛指专执讬诐". 讗指诪职专讜旨: 注植转执讬讚指讛 讞执讟旨指讛 砖讈侄转旨执转旨址诪旨值专 讻旨址讚旨侄拽侄诇, 讜职注讜止诇指讛 讘旨职专止讗砖讈 讛指专执讬诐. 讛拽砖讛 诪讛专砖"讗 诇讗 谞讝讻专 讚拽诇 讘讻转讜讘! 讜注讜讚 讗讬谉 讚专讻讜 砖诇 讚拽诇 诇讛讬讜转 讙讚诇 讘专讗砖 讛专讬诐?
讜谞专讗讛 诇讬 讘住"讚 讗讬谉 讬讜志讚 砖诇 讛指专执讬诐 讬讜爪讗讛 讘诪讘讟"讗 讜拽讜讚诐 讗讜转讬讜转 讛专志诐 讬砖 讗讜转讬讜转 讚拽诇 讜诇驻讬 讝讛 砖驻讬专 谞专诪讝 讛讚拽诇 讘驻住讜拽 讝讛 讚讻转讬讘 讘讬讛 讘专讗砖 讛专讬诐.
讜谞专讗讛 诇讬 诪讛 砖诪讚诪讛 讛讞讟讛 诇讚拽诇 讛讜讗 诇专诪讜讝 砖讛讟讜讘 讛讝讛 讬讛讬讛 讘讝诪谉 砖讬砖专讗诇 讬讛讬讜 讻讜诇诐 爪讚讬拽讬诐 讚讛爪讚讬拽 谞诪砖诇 诇讚拽诇 讚讻转讬讘 爪址讚执旨讬拽 讻址旨转指旨诪指专 讬执驻职专指讞 (转讛诇讬诐 爪讘, 讬讙).



讜职讗指讚指诐 讬讜止爪值讗 诇址砖旨讉指讚侄讛 讜旨诪值讘执讬讗 诪职诇止讗 驻旨执住旨址转 讬指讚讜止. 讛讟注诐 砖讬讛讬讛 谞住 讛讘专讻讛 讻砖讬注讜专 驻住转 讬讚, 谞专讗讛 诇讬 讘住"讚 讚砖驻注 讛讘专讻讛 讛讙讚讜诇 讬讛讬讛 诪谉 讞诪砖 注砖专讛 转讬讘讜转 砖诇 讘专讻转 讻讛谞讬诐 讚讗讬谉 讘专讻讛 讙讚讜诇讛 诪讝讜!
讜讬讚讜注 讚讞诪砖 注砖专讛 转讬讘讜转 砖诇 讘专讻转 讻讛谞讬诐 专诪讜讝讬诐 讘讞诪砖 注砖专讛 驻专拽讬诐 砖讬砖 讘讻祝 讜讞诪砖讛 讗爪讘注讜转 讜诇讻谉 诪讗讞专 讚讛讘专讻讛 讛讙讚讜诇讛 谞专诪讝讛 讘讞诪砖 注砖专讛 驻专拽讬诐 砖讬砖 讘驻住转 讬讚 诇讻讱 转讛讬讛 注诇 砖讬注讜专 驻住转 讬讚. 讜诇讻谉 讻转讬讘 驻执住旨址转 讘旨址专 讘旨指讗指专侄抓 (转讛诇讬诐 注讘, 讟讝) 砖拽讜专讗 诇驻转 讘砖诐 驻执住旨址转 砖讛讜讗 讗讜转讬讜转 驻转 住' 讻诇讜诪专 诪砖转诇砖诇 诪谉 讘专讻转 讻讛谞讬诐 砖讛讬讗 住' 讗讜转讬讜转.
讜诪讛 砖讗诪专 讛址拽旨指讚讜止砖讈 讘旨指专讜旨讱职 讛讜旨讗 诪讜止爪执讬讗 专讜旨讞址 诪执讘旨值讬转 讙旨职谞指讝指讬讜 讜旨诪职谞址砖旨讈侄讘侄转 讘旨职讞执讟旨指讛 谞专讗讛 诇讬 讘住"讚 讚讗讬转讗 讘住驻专 讛诇拽讜讟讬诐 驻专砖转 注拽讘 讘驻住讜拽 讞执讟指旨讛 讜旨砖职讉注止专指讛 (讚讘专讬诐 讞, 讞) 讚讛讞讟讛 砖专砖讛 讘讞讻诪讛 讜讬讚讜注 专讜讞 讞讻诪讛 讛讜讗 住转讬诪讗讛 讻讬 讞讜"讘 [讞讻诪讛 讜讘讬谞讛] 讛诐 注诇诪讬谉 讚讗转讻住讬讬谉 讜诇讝讛 讗诪专 诪讜爪讬讗 专讜讞 诪讘讬转 讙谞讝讬讜 讛讜讗 专讜讞 讞讻诪讛 讚讛讜讗 住转讬诪讗讛 讜诪谞砖讘 讘讞讟讛 砖砖专砖讛 讘讞讻诪讛.
讜注讜讚 谞专讗讛 诇讬 讘住"讚 讛讟注诐 砖讬讛讬讛 谞住 砖驻注 讛讘专讻讛 注诇 砖讬注讜专 诪诇讗 驻住转 讬讚 注诇 驻讬 诪讛 砖讗诪专 讘住讛"拽 讗址讚旨侄专侄转 讗直诇执讬讛讜旨 驻专砖转 讘专讗砖讬转 讘驻住讜拽 (讘专讗砖讬转 讙, 讻讘) 讜职注址转指旨讛 驻侄旨谉 讬执砖职讈诇址讞 讬指讚讜止 讜职诇指拽址讞 讙址旨诐 诪值注值抓 讛址讞址讬执旨讬诐, 讚讻转讘 讛专诪"注 讝"诇 讻砖讗讻诇 讗讚诐 讛专讗砖讜谉 诪注抓 讛讚注转 诇讗 谞驻讙诪讜 讬讚讬讜 砖诇讗 专爪讜 讛讝专讜注讜转 诇讛转驻砖讟 讜诇讗 讛讬讚讬诐 诇讛驻转讞 讜讛讗爪讘注讜转 诇讬讙注. 讜诇讝讛 讗诪专 专讝"诇 (注讘讜讚讛 讝专讛 讚祝 讻讘.) 讗讬谉 讛拽讚讜砖 讘专讜讱 讛讜讗 诪讘讬讗 转拽诇讛 注诇 讬讚讬 爪讚讬拽讬诐, 讜诇讻谉 讛讻讛谞讬诐 诪讘专讻讬诐 诇讬砖专讗诇 讘谞砖讬讗讜转 讻驻讬诐 砖讛讬讚讬诐 诇讗 讞讟讗讜 讜诪住讜讙诇讬诐 诇讛讘讬讗 讘专讻讛 诇讬砖专讗诇 注讬讬谉 砖诐 讜诇讻谉 诇注转讬讚 讗祝 注诇 驻讬 砖讬转讜拽谉 讞讟讗 讗讚诐 讛专讗砖讜谉 讬讛讬讛 谞住 讛讘专讻讛 讻诪诇讗 驻住转 讬讚 诪驻谞讬 砖讝讛 讛诪拽讜诐 诇讗 谞驻讙诐 诪转讞讬诇转讜 讜讛讬讛 诪转讜拽谉 诪注讬拽专讜.



讜旨诪执诪旨侄谞旨指讛 驻旨址专职谞指住指转讜止 讜旨驻址专职谞指住址转 讗址谞职砖讈值讬 讘旨值讬转讜止. 拽砖讛 讻讬讜谉 讚讗诪专 砖转讜爪讬讗 讛讗专抓 讙诇讜住拽讗讜转 讗诐 讻谉 诪讛 爪讜专讱 讬砖 讘住讜诇转 讝讛 砖诇 讛讞讟讛 诪讗讞专 砖讬砖 诇讛诐 诇讞诐 讙诪讜专? 讜谞专讗讛 诇讬 住讜诇转 讝讛 爪专讬讱 诇讛诐 讘砖讘讬诇 诪讬谞讬 转讘砖讬诇讬谉 砖诇 讘砖专 讜诪讬谞讬 诪专拽讞讜转 砖诪注专讘讬诐 讘讛诐 拽诪讞 住讜诇转 诇诪注讚谞讬诐.



注植转执讬讚指讛 讞执讟旨指讛 砖讈侄转旨职讛值讗 讻旨执砖讈职转旨值讬 讻旨职诇指讬讜止转 砖讈侄诇 砖讈讜止专 讛址讙旨指讚讜止诇. 讬砖 诇讛讘讬谉 诇诪讛 转讚诪讛 讘讝诪谉 讛讘专讻讛 诇砖讬注讜专 讻诇讬讜转? 讜注讜讚 诪讛 诪砖注专 讞讟讛 讗讞转 讻砖转讬 讻诇讬讜转, 讜讛诇讗 讗讞转 讛讬讗, 讜砖转讬 讻诇讬讜转 讛诐 砖谞讬诐 谞驻专讚讬诐, 讜讬讜转专 讟讜讘 诇讚诪讜转讛 诇注爪诐 讗讞讚 砖讛讜讗 讙讚讜诇 讻砖讬注讜专 砖转讬 讻诇讬讜转?
讜谞专讗讛 诇讬 讚讛讞讟讛 讛讬讗 住讚讜拽讛 讜谞诪爪讗 讛讬讗 讞诇讜拽讛 诇砖谞讬诐 砖讛住讚拽 诪讘讚讬诇 讗讜转讛 诇砖转讬诐 讜讻诇 讞诇拽 讬讛讬讛 砖讬注讜专 讻讜诇讬讗 讜谞诪爪讗 转讛讬讛 讻砖转讬 讻诇讬讜转 讛诪讞讜讘专讬诐 讝讛 讘讝讛.
讜诪讛 砖讬讚诪讛 砖讬注讜专 砖诇讛 诇砖讬注讜专 讻讜诇讬讗? 讛讜讗 讻讬 注抓 砖讗讻诇 讗讚诐 讛专讗砖讜谉 讞讟讛 讛讬讛 (讘专讻讜转 诪.), 讜讗讻讬诇转讛 讛讬转讛 讘讗讬住讜专 注诇 讬讚讬 砖拽讘诇 讗讚诐 讛专讗砖讜谉 注爪转 讛谞讞砖 讜讗诪专讜 专讝"诇 (讘专讻讜转 住讗.) '讻诇讬讜转 讬讜注爪讜转' 谞诪爪讗 讛讗讚诐 诪拽讘诇 讗转 讛注爪讛 讘讗诪爪注讜转 讛讻讜诇讬讗 砖诇讜 讗讱 讗诪专讜 专讝"诇 砖转讬 讻诇讬讜转 讬砖 讘讗讚诐 砖诇 讬诪讬谉 诪讬注爪转讜 诇讟讜讘讛 讜砖诇 砖诪讗诇 诪讬注爪转讜 诇专注讛.
讜诇驻讬 讝讛 讛注爪讛 砖诇 讗讻讬诇转 讛讞讟讛 拽讘诇讛 注诇 讬讚讬 讻讜诇讬讗 讗讞转 砖诇 砖诪讗诇 讜诇注转讬讚 讬转讜拽谉 讛讞讟讗 讜讬讛讬讜 讛讻诇讬讜转 砖转讬讛诐 砖讜讬谉 诇讟讜讘讛 砖讬讛讬讜 诪讬注爪讜转 诇讟讜讘讛.
讜诇讻谉 注转讬讚讛 讞讟讛 砖谞注砖讛 讘讛 驻讙诐 讘讞讟讗 讗讚诐 讛专讗砖讜谉 注诇 驻讬 注爪讛 专注讛 砖拽讘诇 诪讻讜诇讬讗 讗讞转 讘诇讘讚 讛谞讛 讛讬讗 转讛讬讛 讙讚讜诇讛 讘谞住 讻砖讬注讜专 砖转讬 讻诇讬讜转 讛诪讞讜讘专讬诐 讝讛 讘讝讛 讻谉 讬讛讬讛 砖讬注讜专 砖谞讬 讞诇拽讬讛 诇讛讜专讜转 讻讬 注转讛 讬讛讬讜 讘讝讛 讛讻诇讬讜转 砖讜讬谉 诇讟讜讘讛 讜诪讞讜讘专讬诐 讝讛 讘讝讛 讘注爪讛 讟讜讘讛.
讜诪讛 砖讬讛讬讛 讻砖讬注讜专 砖诇 砖讜专 讛讙讚讜诇? 讻讬 诇注转讬讚 讻讜诇诐 讬讛讬讜 爪讚讬拽讬诐 砖谞拽专讗讬诐 讘砖诐 砖讜专 讗讘诇 讗讚诐 讞砖讜讘 谞拽专讗 讘砖诐 砖讜专 讜讻诪讜 砖讗诪专讜 注诇 驻住讜拽 讘职旨讻讜止专 砖讈讜止专讜止 讛指讚指专 诇讜止 (讚讘专讬诐 诇讙, 讬讝).
讜谞专讗讛 诇专诪讜讝 讚拽诇诇讜转 砖谞转拽诇诇讛 讛讗专抓 讘注讘讜专 讗讻讬诇转 注抓 讛讚注转 砖讛讬讛 讞讟讛 谞拽专讗讬诐 讘砖诐 诪讻讛 讚讻转讬讘 讜职专指讗讜旨 讗侄转 诪址讻旨讜止转 讛指讗指专侄抓 讛址讛执讜讗 讜职讗侄转 转址旨讞植诇只讗侄讬讛指 (讚讘专讬诐 讻讟, 讻讗) 讜讬讚讜注 砖讛拽讚讜砖 讘专讜讱 讛讜讗 诪讛驻讱 讛专注讛 注爪诪讛 诇讟讜讘讛 讜讻诪讜 砖谞讗诪专 (讬专诪讬讛 诇, 讬讝) 讜旨诪执诪址旨讻旨讜止转址讬执讱职 讗侄专职驻指旨讗值讱职, 砖转讛讬讛 讛专驻讜讗讛 讘诪讻讛 注爪诪讛 讜讛讻转讜讘 讗诪专 讜职专指讗讜旨 讗侄转 诪址讻旨讜止转 讛指讗指专侄抓 讛址讛执讜讗 讜讛拽讚讜砖 讘专讜讱 讛讜讗 注讜砖讛 讘诪拽讜诐 诪讻讜转 谞住 讘专讻讛 砖诇 讻诇讬讜转 砖转讙讚诇 讛讞讟讛 讜转讛讬讛 讻讻诇讬讜转 讜讛讬讬谞讜 讚讗讜转 诪志诐 砖诇 诪址讻旨讜止转 讬砖讘专谞讛 诇砖转讬 讗讜转讬讜转 砖诇 诇志讬 讜讗讝 讘诪拽讜诐 诪址讻旨讜止转 讬讛讬讛 讻旨职诇指讬讜止转 砖讛讞讬讟讛 砖谞注砖讛 讘讛 诪讻讜转 转砖专讛 注诇讬讛 讛讘专讻讛 讜转讛讬讛 讙讚讜诇讛 讻讻诇讬讜转.



讜职讗值讬谉 诇职讱指 讻旨指诇 注植谞指讘指讛 讜址注植谞指讘指讛 砖讈侄讗值讬谉 讘旨指讛旨 砖讈职诇止砖讈执讬诐 讙旨址专职讘值讬 讬址讬执谉. 驻讬专讜砖 砖诇砖讬诐 住讗讛. 讜谞专讗讛 诇讬 讘住"讚 讟注诐 砖诇 砖诇砖讬诐 砖讛讜讗 诪住驻专 讗讜转 诇诪志讚 诇专诪讜讝 砖讬讛讬讛 讛讬讬谉 讛讝讛 诪驻拽讞 讛讗讚诐 讘诇讬诪讜讚 讛转讜专讛 讜诇讗 诪拽驻讞 讘诇讬诪讜讚 讻讗砖专 拽讬驻讞 注砖专转 讛砖讘讟讬诐 讻诪讗诪专 专讝"诇 讘讙诪专讗 (砖讘转 拽诪讝  :) 注诇 讗讜转讜 讬讬谉 讛注专讘 诪讗讚.
讜诪讛 砖讗诪专 讗值讬谉 诇职讱指 讻旨指诇 讙旨侄驻侄谉 讜职讙侄驻侄谉 砖讈侄讘旨职讗侄专侄抓 讬执砖讉职专指讗值诇 砖讈侄讗值讬谉 爪指专执讬讱职 注址讬执专 讗侄讞指讚 诇执讘职爪止专' 驻讬专讜砖 砖讬转讗住驻讜 讘谞讬 讗讚诐 讛专讘讛 砖讬注讜专 讗谞砖讬 注讬专 讗讞转. 讜谞专讗讛 诇讬 诇砖讜谉 讙讜讝诪讗 讻诪讜 注指专执讬诐 讙职旨讚止诇止转 讜旨讘职爪讜旨专止转 讘址旨砖指旨讈诪指讬执诐 (讚讘专讬诐 讗, 讻讞) 讜讻谉 诪讛 砖讗诪专讜 讘诪砖谞讛 (诪砖谞讛 诪讚讜转 讙, 讞) 讙讘讬 讙驻谉 讜讙讘讬 驻专讜讻转 砖谞诪谞讜 注诇讬讛 砖诇砖 诪讗讜转 讻讛谞讬诐 讜讻谉 讛注谞讬谉 讻讗谉 讚讛讻讜谞讛 爪专讬讱 诇讛 讘谞讬 讗讚诐 讛专讘讛 诇讘爪讜专 讗讜转讛.



讗值讬谉 诇职讱指 讻旨指诇 讗执讬诇指谉 住职专指拽 砖讈侄讘旨职讗侄专侄抓 讬执砖讉职专指讗值诇, 砖讈侄讗值讬谞讜止 诪讜止爪执讬讗 诪址砖旨讉讜止讬 砖讈职转旨值讬 讗植转讜止谞讜止转. 谞专讗讛 诇讬 讘住"讚 注诇 驻讬 诪讛 砖讻转讜讘 讘住驻专 讛诇拽讜讟讬诐 讘讝讻专讬讛 讘驻住讜拽 (讝讻专讬讛 讟, 讟) 讛执谞值旨讛 诪址诇职讻值旨讱职 讬指讘讜止讗 诇指讱职 爪址讚执旨讬拽 讜职谞讜止砖指讈注 讛讜旨讗 注指谞执讬 讜职专止讻值讘 注址诇 讞植诪讜止专 讜职注址诇 注址讬执专 讘侄旨谉 讗植转止谞讜止转, 砖驻讬专砖 砖诐 讘讗讜专 讛讚讘专讬诐 注诇 驻讬 讚讘专讬 讝讜讛专 讛拽讚讜砖 (驻专砖转 讘诇拽 讚祝 专讝.) 讗诪专 专讘讬 讬讛讜讚讛 讘讗讬诇讬谉 讻转专讬谉 转转讗讬谉 讗讬转 讬诪讬谞讗 讜讗讬转 砖诪讗诇讗 诪住讟专讗 讚讬诪讬谞讗 讞诪专讬 讜诪住讟专讗 讚砖诪讗诇讗 讗转谞讬 讜转讗谞讗 注砖专 诇讬诪讬谞讗 讜注砖专 诇砖诪讗诇讗 讜讻讜' 讬注讜讬谉 砖诐. 讜讛谞讛 讬讚讜注 诪讛 砖讗诪专讜 讘讝讜讛专 讛拽讚讜砖 讚讻诇 讛驻讬专讜转 砖讜专砖诐 讘谞讜拽讘讗 讞讜抓 诪谉 讛转驻讜讞讬诐 砖专砖诐 讘讝讻专 讜诇讻谉 讻讗谉 讘讗讬诇谞讬 住专拽 谞拽讬讟 诪砖讜讬 讗转讜谞讜转 砖讛诐 谞讜拽讘讗 讜诇讗 讗诪专 诪砖讜讬 讞诪讜专讬诐. 讜讗诪专 砖转讬诐 讗讞转讻谞讙讚 讛讻诇诇讜转 讜讗讞转 讻谞讙讚 讛驻专讟讜转 讚讗讝 讬讻谞注讜 砖转讬 讘讞讬谞讜转 讗诇讜 讚讻诇诇讜转 讜讚驻专讟讜转 讘驻谞讬 讛拽讚讜砖讛.



专执讘旨讜止谞讜止 砖讈侄诇 注讜止诇指诐! 专职诪止讝 讘旨职注值讬谞侄讬讱指, 讚旨职讘指住执讬诐 诪值讞址诪职专指讗, 讜职讗址讞职讜执讬 诇执讬 砖讈执谞旨侄讬讱指, 讚旨职讘指住执讬诐 诪值讞植诇指讘指讗. 谞专讗讛 诇讬 讘住"讚 注值讬谞侄讬讱指 专诪讜讝 诇讗讜转 注讬志谉 砖诇 砖职讈诪址注 (讚讘专讬诐 讜, 讚) 砖讛讬讗 专讘转讬 砖专讜诪讝转 诇砖讘注讛 讗讜专讜转 砖诇 讘讬谞讛. 讜职讗址讞职讜执讬 诇执讬 砖讈执谞旨侄讬讱指 专诪讝 诇砖谞讬 砖讬志谉 砖诇 转驻讬诇讬谉.
讗讜 讬讜讘谉 讘住"讚 注值讬谞侄讬讱指 专诪讝 诇讗讜专 讛讞讻诪讛 讛谞拽专讗 注讬谉 讚旨职讘指住执讬诐 讟驻讬 诪值讞址诪职专指讗 讛讜讗 讗讜专 讛讘讬谞讛 讛谞拽专讗 讬讬谉 讛诪砖讜诪专 讘注谞讘讬讜. 讜职讗址讞职讜执讬 诇执讬 砖讈执谞旨侄讬讱指 专诪讝 诇讙讘讜专讜转 讛诪诪讜转拽讜转 讜诪讘讜住诪讜转 讘讞住讚讬诐 讛谞拽专讗讬诐 讞植诇指讘指讗 讜诇讝讛 讗诪专 '讚旨职讘指住执讬诐 诪值讞址诪职专指讗' 专讜爪讛 诇讜诪专 诪讻讞 讛讞诇讘 砖讛讜讗 讛讞住讚.
讜注讟专转 专讗砖讬 讛专讘 诪讜专 讗讘讬 讝诇诇讛"讛 [讝讻专讜谞讜 诇讘专讻讛 诇讞讬讬 讛注讜诇诐 讛讘讗] 驻讬专砖 讘住驻专 诪讚专砖 讗诇讬讛讜 专职诪止讝 诇执讬 讘旨职注值讬谞侄讬讱指 专诪讝 诇谞爪讞 讜讛讜讚 讚讝"讗 [讚讝注讬专 讗谞驻讬谉] 砖谞拽专讗讬诐 '注讬谞讬诐' 讜谞注砖讬诐 诪讜讞讬谉 诇诪诇讻讜转. 讜职讗址讞职讜执讬 诇执讬 '砖讈执谞旨侄讬讱指' [370] 诪住驻专 砖"注 讚注诇 讬讚讬 砖谞砖诇诪转 讛诪诇讻讜转 讘诪讜讞讬谉 讚讬诇讛 谞诪砖讻讬诐 诇讛 砖"注 谞讛讜专讬谉 讘诪住驻专 '砖谞讬讱'.
讗讜 专诪讜讝 讘旨职注值讬谞侄讬讱指 诪讜讞讬谉 诪讗讘讗 砖讛讜讗 住讜讚 讞讻诪讛 讜职讗址讞职讜执讬 诇执讬 砖讈执谞旨侄讬讱指 注诇 讞住讚 讜讙讘讜专讛 砖谞讬讱 诇砖讜谉 砖讬谞讜讬 讚讞住讚 讜讙讘讜专讛 讘讞讬谞转诐 诪砖讜谞讛 讙诐 诇砖讜谉 砖谞讬诐, 注讚 讻讗谉 讚讘专讬讜 讝诇讛"讛 讜讚驻讞"讞. [讜讚讘专讬 驻讬 讞讻诐 讞谉]



讬讜止诐 砖讈职诇执讬砖讈执讬 讘旨指爪址专职转旨执讬 诪执诪旨侄谞旨指讛 砖讈职诇止砖讈 诪值讗讜止转 讗侄砖讈职讻旨讜止诇讜止转 砖讈职诇止砖讈指讛 讗侄砖讈职讻旨讜止诇讜止转 诇职讙指专指讘, 讜职讛执驻职拽址专职转旨执讬 讬讜止转值专 诪值讞侄爪职讬指讛旨. 拽砖讛 讗讬谞讜 讚讜诪讛 讞住专讜谉 讬讜诐 砖诇讬砖讬 诇讞住专讜谉 讬讜诐 砖谞讬 讬注谉 砖讘讬讜诐 砖谞讬 讛讬讛 讛讞住专讜谉 讘讞爪讬 讜讘讬讜诐 砖诇讬砖讬 讛讬讛 讘砖诇讬砖 讜诇驻讬 注专讱 讞住专讜谉 讬讜诐 砖谞讬 讛讬讛 爪专讬讱 诇讛讬讜转 讘讬讜诐 砖诇讬砖讬 讗专讘注讛 讗砖讻讜诇 诇讙专讘?
讜谞专讗讛 诇讬 讘住"讚 讚诪谉 讛砖诪讬诐 谞注砖讛 讻谉 讘讛砖讙讞讛 诇讛讜讚讬注讜 砖讘讬讟讜诇 转讜专讛 讙专诐 诇讜 诇讻谉 讛讬讜 讛讞住专讜谞讜转 注诇 住讚专 讗讘"讙 砖讛讜讗 诇驻讬 住讚专 讗讜转讬讜转 讛转讜专讛 讜讛讻专诐 谞专诪讝 讘讗讜转 讚' 砖讛讜讗 讗讞专 讗讘"讙. 讜讘讝讛 讬讜讘谉 讛讗 讚讗诪专 诇砖讜谉 讝讛 '讚旨指诇执讬转' 讗址讞址转 讛执谞旨执讬讞址 诇执讬 讗址讘旨指讗, 砖拽专讗讛 讚诇讬转 讜诇讗 讗诪专 讛谞讬讞 讻专诐.



讛址讬职谞讜旨, "讝指讘址转 讞指诇指讘 讜旨讚职讘指砖讈" (讘诪讚讘专 讟讝, 讬讙). 拽砖讛 诪讛 讞讚讜砖 讚讘专 讘讝讛, 驻砖讬讟讗 讜讻诇 讛专讜讗讛 讗讜诪专 讻谉?
讜谞专讗讛 诇讬 讘住"讚 讚讛讜讗 讛讬讛 讞讜砖讘 讚讘砖 讛讗诪讜专 讙讘讬 讝讘转 讞诇讘 讜讚讘砖 讛讜讗 讚讘砖 转诪专讬诐 讻讻转讜讘 讘砖讘注转 讛诪讬谞讬诐 讗侄专侄抓 讝值讬转 砖侄讈诪侄谉 讜旨讚职讘指砖讈 (讚讘专讬诐 讞, 讞) 诇讛讻讬 讛讜讛 拽砖讬讗 诇讬讛 讛讬讻讬 诪砖讻讞转 诇讛 讝讘转 讞诇讘 讜讚讘砖, 讻讬 讗诇谞讜转 讛转诪专讬诐 讙讘讜讛讬诐 讜讗讬谉 专讜注讜转 讛注讝讬诐 砖诐 讜讗诐 讻谉 讗诐 讛转诪专讬诐 讝讘 讚讜讘砖谉 诇讗专抓, 诪讬 讛讘讬讗 讞诇讘 注讝讬诐 砖诐 讻讚讬 砖讬转注专讘 讛讞诇讘 注诐 讚讘砖 讛转诪专讬诐 讜讛诇讗 讗讬谉 讝讛 诪拽讜诐 诇专注讜转 讘讜 讛注讝讬诐?
讗讱 注转讛 讗砖专 专讗讛 砖讛转讗谞讬诐 讻诇 讻讱 讞砖讜讘讬诐 砖讝讘 讚讜讘砖谉 诇拽专拽注 讜讙诐 砖讛诐 讘砖讘讬诇 砖讛诐 讗讬诇谞讜转 谞诪讜讻讬诐 诇讻讱 讛注讝讬诐 专讜注讬诐 砖诐 讻讚讬 诇讗讻讜诇 诪谉 注诇讬 讛转讗谞讬诐 讜注诇 讬讚讬 讻讱 诪爪讗 转注专讜讘转 讞诇讘 讛爪讗谉 讜讛注讝讬诐 注诐 讚讘砖 讛转讗谞讬诐, 讗讝 讛讘讬谉 讻讬 讚讘砖 讚讛讗讬 拽专讗 讗讬谞讜 讚讘砖 转诪专讬诐 讛讗诪讜专 讘砖讘注转 讛诪讬谞讬诐 讗诇讗 讛讜讗 讚讘砖 转讗谞讬诐.
讗讜 讬讜讘谉 讘住"讚 讚诪拽讜讚诐 讛讜讛 拽砖讬讗 诇讬讛 讘砖讘讞 讝讛 砖讛讜讗 诪砖讘讞 讗转 讛讗专抓 砖讛讬讗 '讝讘转 讞诇讘 讜讚讘砖' 讘砖诇诪讗 讛讚讘砖 砖驻讬专 讛讜讬 砖讘讞 讛讗专抓 讻讬讜谉 讚讬讜爪讗 诪谉 讛讗讬诇谞讜转 砖讛诐 驻讬专讜转 讛讗专抓 讗讱 讛讞诇讘 讬讜爪讗 诪谉 讛爪讗谉 注讝讬诐 讜专讞诇讬诐 讜诪讛 诇讜 砖讬讬讻讜转 讘讗专抓? 讜诇讗 注讜讚 讗诇讗 讚讛拽讚讬诐 讗转 讛讞诇讘 讚讗诪专 '讝讘转 讞诇讘 讜讚讘砖'?
讗讱 注转讛 砖专讗讛 讛注讝讬诐 讗讜讻诇讬诐 诪注诇讬 讛转讗谞讬诐 砖讛诐 砖诪谞讬诐 讘讬讜转专 讚诪讞诪转 讛注诇讬谉 讛讗诇讛 砖讗讜讻诇讬诐 谞注砖讛 诇讛诐 讞诇讘 讘专讘讜讬 砖讝讘 诇讗专抓 谞诪爪讗 讙诐 讝讬讘转 讛讞诇讘 讛讜讗 砖讘讞 讛讗专抓 讻讬 诇专讜讘 砖讜诪谞讛 讙诐 讛注诇讬谉 讛讬讜爪讗讬谉 诪诪谞讛 注讜砖讬谉 专讘讜讬 讞诇讘 讻讝讛 砖讛讜讗 谞讞诇 专讘 讗诪专 讛址讬职谞讜旨 '讝指讘址转 讞指诇指讘 讜旨讚职讘指砖讈' 讚诪砖讘讞 讛讗专抓 讘转专讜讜讬讬讛讜!
讜诇讗 注讜讚 讗诇讗 砖讛拽讚讬诐 讛讞诇讘 转讞诇讛 讚讗讬转 讘讬讛 专讘讜转讗 讟驻讬 讻讬 诪谉 讛注诇讬谉 砖诪讜爪讬讗讛 讛讗专抓 讻诇 讻讱 讬讜爪讗 讞诇讘 讘谞讞诇 砖讜讟祝 讜谞诪爪讗 诇驻讬 讝讛 讛讘专讻讛 砖诇 讛讚讘砖 讜讛讘专讻讛 砖诇 讛讞诇讘 谞转拽讬讬诪讜 砖谞讬讛诐 讘转讗谞讛 讻讬 专讘讜讬 讛讞诇讘 讬讜爪讗 诪讻讞 注诇讬谉 砖诇 讛转讗谞讛 讜讻谉 讛讚讘砖 讬讜爪讗 诪谉 驻讬专讜转 讛转讗谞讛 讜讛讬讛 讝讛 诇住讬诪谉 讟讜讘 诇讬砖专讗诇 砖讬爪诇讬讞讜 讘转讬拽讜谉 砖诇 讗讚诐 讛专讗砖讜谉 讻讬 讗讬讻讗 诪讗谉 讚讗诪专 讚住讘讬专讗 诇讬讛 注抓 砖讗讻诇 讗讚诐 讛专讗砖讜谉 转讗谞讛 讛讬讛 (讘专讻讜转 诪.) 砖讘讚讘专 砖拽诇拽诇讜 讘讜 谞转拽谞讜.



诇职讚执讬讚执讬 讞指讝执讬 诇执讬 讝指讘址转 讞指诇指讘 讜旨讚职讘址砖讈 砖讈侄诇 爪执驻旨讜止专执讬, 讜址讛植讜值讬 砖讈执讬转旨职住址专 诪执讬诇执讬谉 讗址砖旨讈执讬转旨职住址专 诪执讬诇执讬谉. 讛讻讜谞讛 讻诪讜 砖讻转讜讘 讘砖"注 讚讝讛 讛砖讬注讜专 诇讗 讛讬讛 讘诪砖讱 讗讞讚 讗诇讗 讛讜讗 讘爪讬专讜祝 讻诪讛 诪拽讜诪讜转. 讜讛讟注诐 砖讝讻转讛 爪驻讜专讬 诇诪住驻专 讝讛 砖诇 讟"讝 注诇 讟"讝 诪驻谞讬 讻讬 讛讬讗 讛讬转讛 讘讛专 讜砖讜诇讟 讘讛 专讜讞讜转 拽砖讬诐 讜专注砖讬诐 讜诇讻谉 讬讜砖讘讬讛 讬砖 诇讛诐 诇讘 谞砖讘专 转诪讬讚 讜诇讻谉 讝讻转讛 诇讘专讻讛 讜讟讜讘讛 讝讜 砖讛讬讗 砖讬注讜专 讟"讝 注诇 讟"讝 砖讛讜讗 诪住驻专 砖讘专讬 诇讘 砖讗诐 转砖讘专 诪住驻专 诇讘 [2梅32=16] 诇讞爪讗讬谉 讬讛讬讜 砖讘专讬讜 讟"讝 讜讟"讝 专诪讝 诇讚讘专 诇值讘 谞执砖职讈讘指旨专 讜职谞执讚职讻侄旨讛 讗直诇止拽执讬诐 诇止讗 转执讘职讝侄讛 (转讛诇讬诐 谞讗, 讬讟).





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讘诇讘讜砖讬讛谉 讜讻讜' 讘诇讘讜砖讬讛谉 诪讞讬讬诐. 讜讘讬专讜砖诇诪讬 砖诐 讗诪专 注诇 讛讛讬讗 讚专讘讬 讗诪专 诇讗 讻诪讜 讚讘专 谞砖 讗讝讬诇 讛讜讗 讗转讬 讜专讘谞谉 讗诪专讬 讻诪讜 讚讘专 谞砖 讗讝讬诇 讛讜讗 讗转讬 诪讘讜讗专 讚驻诇讬讙讬 讘讝讛 专讘讬 讜专讘谞谉 讜住"诇 诇专讘谞谉 讚注讜诪讚讬谉 讘诇讘讜砖讬讛谉 砖谞拽讘专讜. 讜爪"注:





驻谞讬 讬讛讜砖注

讙诪专讗 讜讻谉 讗诪专讜 讬爪讞拽 讜砖诪注讜谉 讜讗讜砖注讬讗 讗诪专讜 讚讘专 讗讞讚 讛诇讻讛 讻专"讬 讘驻专讬讚讜转 讻讜' 讜驻专砖"讬 讚讞讜砖砖讬谉 诇讝专注 讛讗讘. 讜讻转讘 讘讞讬讚讜砖讬 诪讛专"讬 诪讟专讗谞讬 砖诪爪讗 讘砖诐 专讘讬谞讜 讞谞谞讗诇 讝"诇 砖专诪讝 讘讝讛 讘讛讗 讚讗诪专讬' 讘注诇诪讗 讚专讘讛 诪讚讘讬转 注诇讬 拽讗转讬 讜注"砖 砖讛拽砖讛 注诇 驻讬专讜砖讜. 讗诪谞诐 讻谉 讛讜讗讬诇 讜谞驻讬拽 诪驻讜诪讗 讚专讘讬谞讜 讞谞谞讗诇 砖砖诇讞讜 诇专讘讛 讻讱 讚专讱 专诪讝 讗"讻 讗祝 讗谞讜 谞讗诪专 讚讗驻砖专 砖讘讗讜 诇专诪讜讝 诇讜 讘注讬拽专 注谞讬谉 砖诇讬讞讜转诐 诪讘讘诇 诇讗"讬 讜诇驻讬 讚讘驻住讞讬诐 讘专"驻 讛讗砖讛 讗诪专讬谞谉 砖讙诇讜 讬砖专讗诇 诪讗"讬 诇讘讘诇 砖砖讬讙专谉 诇讘讬转 讗诪谉 讜驻专砖"讬 诪砖讜诐 讚讗讘专讛诐 讜砖专讛 讛讬讜 诪讗讜专 讻砖讚讬诐 讘讘讘诇 讗诇讗 讘讛讗讬 诇讬砖谞讗 讚讘讬转 讗诪谉 谞专讗讛 讚讻讬讜谉 砖诇讗 讛讬讛 讝讛 注讬拽专 诪拽讜诐 讗讘专讛诐 讜砖专讛 讚拽讜讚诐 砖谞转讙讬讬专讜 讛讬讜 砖诐 诪砖"讛 拽专讬谞谉 诇讛 讘讬转 讗诪谉 砖讗讬谞讜 注讬拽专 讜讻讚讻转讬讘 谞诪讬 讘专讜转 砖讜讘谞讛 讗砖讛 诇讘讬转 讗诪讛 讜讗诪专讛 讻谉 砖诇讗 讬转讙讬讬专讜 讗诇诪讗 讚拽讜讚诐 砖谞转讙讬讬专讜 诪讬拽专讬 讘讬转 讗诪谉 砖讛讜讗 注谞讬谉 讟驻诇 诪砖讗"讻 讻砖注诇讜 讗讘专讛诐 讜砖专讛 诇讗"讬 砖诐 讝讻讜 诇讘谞讬诐 诇讝专注 砖谞讝专注 讘拽讚讜砖讛 讜讘诪拽讜诐 拽讚讜砖 讜讛讬诪讬诐 讛专讗砖讜谞讬诐 讬驻诇讜 讜砖诐 谞转注诇讛 讗讘专讛诐 讜谞拽专讗 讗讘 讛诪讜谉 讙讜讬诐 讜诇驻"讝 砖驻讬专 砖诇讞讜 诇讜 诇专讘讛 砖诇讗 专爪讛 诇讬诇讱 诇讗"讬 诪砖讜诐 讚转诇诪讬讚讜 讚专讘 讬讛讜讚讛 讛讜讛 讚拽住"讚 讚拽专讗 讚讘讘诇讛 讬讜讘讗讜 拽讗讬 谞诪讬 砖讗讬谉 诇讬诇讱 诪砖诐 诇讗"讬 讜讻讚驻专讬砖讬转 诇注讬诇 讘住讜讙讬讬讗 讚驻专拽 讛讗砖讛 讜注"讝 砖诇讞讜 诇讜 砖驻讬专 讚讛讗 注讬拽专 诪注诇转 讘讘诇 讗讬谞讜 讗诇讗 诪砖讜诐 砖砖讬讙专谉 诇讘讬转 讗诪谉 讜讗"讻 诇讗 砖讬讬讱 讛讗 诪讬诇转讗 讗诇讗 诇讙讘讬 砖讗专 讗专爪讜转 诪砖讗"讻 诇注谞讬谉 讗"讬 讗讚专讘讗 拽讬"诇 讻专' 讬讛讜讚讗 讚讞讜砖砖讬谉 诇讝专注 讛讗讘 讜讗"讻 讬砖 诇讜 诇讞讜砖 诇讻讘讜讚讜 砖诇 讗讘专讛诐 讜诇讝专注 讛讗讘 砖讝专注谞讜 讘拽讚讜砖讛 讘诪拽讜诐 拽讚讜砖 讻谉 谞"诇 专诪讝 谞讻讜谉:


砖诐 讜讻讬 讗驻砖专 诇讗讚诐 诇讬讚讘拽 讘砖讻讬谞讛 讜讛讻转讬讘 讻讬 讛' 讗诇讛讬讱 讗砖 讗讜讻诇讛 讗诇讗 讻诇 讛诪砖讬讗 讘转讜 诇转"讞 讻讜'. 谞专讗讛 驻讬专讜砖讜 讚讜讚讗讬 讗注"讙 讚讻转讬讘 讘砖讻讬谞讛 讻讬 讛' 讗诇拽讬讱 讗砖 讗讜讻诇讛 讗驻"讛 讗驻砖专 讚诪讬 砖讛讜讗 转"讞 诪讚讘拽 讘砖讻讬谞讛 注"讬 讛讘诇 讛转讜专讛 砖讬讜爪讬讗 诪驻讬讜 讜谞拽专讗 讙"讻 讗砖 砖谞讗诪专 讛诇讗 讻讛 讚讘专讬 讻讗砖 讜讘讻诪讛 讚讜讻转讬 讗砖讻讞谉 砖谞注砖讜 砖讜转驻讬谉 诇讜 诇讛拽讘"讛 诪诪砖 讜讛讬讬谞讜 讚讚专砖讬谞谉 讗转 讛' 讗诇讛讬讱 诇专讘讜转 转"讞 讗诇讗 讚讗讻转讬 诪拽砖讛 讛讻讗 砖驻讬专 讗讛讗 讚讻转讬讘 讜讗转诐 讛讚讘拽讬诐 讞讬讬诐 讻讜诇讻诐 讛讬讜诐 讚诇讗讜 讻诇 讗讚诐 讝讜讻讛 诇讝讛 诇讛讬讜转 转"讞 讙诪讜专 讗祝 讘讗讜转讜 讚讜专 讚讬注讛 砖讛讬讜 讘诪讚讘专 谞诪爪讗讜 讘讛诐 讻诪讛 讜讻诪讛 砖诇讗 讛讬讜 转"讞 讙诪讜专讬诐 讻讚诪砖诪注 拽专讗 讚讗转诐 谞爪讘讬诐 讻讜诇讻诐 诪砖"讛 讚专讬砖 诇讛 砖驻讬专 讚讻诇 讛诪砖讬讗 讘转讜 诇转"讞 讜讛注讜砖讛 驻专拽诪讟讬讗 谞诪讬 讗驻砖专 诇讚讘拽 讘砖讻讬谞讛 注"讬 砖讬砖 诇讜 讞诇拽 讘讗讜转讜 讛讘诇 驻讬讜 砖诇 讛转"讞 讻讬讜谉 砖讛讜讗 讛讙讜专诐 讻谉 谞"诇:





讛驻诇讗讛

讻诇 讛诪砖转诪砖 讘讗讜专 转讜专讛 讜讻讜'. 讻转讘 诪讛专砖"讗 讝"诇 砖谞专诪讝 讘讻讗谉 讛转讜专讛 砖谞讗诪专 转讝诇 讻讟诇 讗诪专转讬 注"砖 讜讬砖 诇讜诪专 讘讚专讱 专诪讝 讻讬 讗讜专讜转 诪诇讗 讙讬诪讟专讬讗 转专讬"讙 讜讗讜专转 讞住专 注诐 讚' 讗讜转讬讜转 讙讬诪讟专讬讗 转讜专讛 讜讛谞讛 讗讜专讜转 讛转讜专讛 讜讛诪爪讜转 谞讻诇诇讬诐 讘讗讞讚 讻诪"砖 讻讬 谞专 诪爪讜讛 讜转讜专讛 讗讜专 讜讛讜讗 讛讗讞讚讜转 讛讗诪讬转讬 讻诪"砖 讞讝"诇 砖讘讚讬讘讜专 讗谞讻讬 讛' 讗诇讛讬讱 谞讻诇诇讜 讘讜 注砖专转 讛讚讘专讜转 讜讻诇 讛转讜专讛 讻讜诇讛. 讜讛讜讗 诪讛 砖讗诪专讜 讞讝"诇 砖讘拽"砖 砖讞专讬转 讜注专讘讬转 讬砖 讘讜 讘讞讬谞转 讻诇 讛转讜专讛. 讜讛谞讛 讬讚讜注 砖砖谞讬 转讬讘讜转 讗诇讜 讬讚讜讚 讗讞讚 注讜诇讛 讟"诇 讜讛讜讗 专诪讝 诇讛讟诇 讛诪讞讬讛 (专诪讝 诇讚讘专 讘爪讬爪讬转 砖谞讗诪专 讘讜 讜讝讻专转诐 讗转 讻诇 诪爪讜转 讛' 讜讛讜讗 诪谞讬谉 讻诇 讛诪爪讜转. 讜讛讻专讬讻讜转 讛诐 讟"诇 讻诪谞讬谉 讛' 讗讞讚 讻讚讗讬转讗 讘讗"讞 住讬诪谉 讬"讗) 讜讻诪讜 砖讘拽讘诇转 讛转讜专讛 诪住专讜 谞驻砖诐 讘讚讘讬拽讜转 诇讛砖讬"转 讜讬专讚 注诇讬讛诐 讟"诇 讜讛讞讬讬' 讻谉 讛讗讚诐 讘注住拽讜 讘转讜专讛 诇砖诪讛 讜诪讬讞讚 讻诇 讗讬讘专讬讜 讜讻诇 注爪诪讜转 讘讞讬谞讜转讬讜 讘注讬谉 讛砖讻诇讬 诇讗诪转讜转 讗讞讚讜转 讛讘讜专讗 讬转讘专讱 砖讜专砖 谞砖诪转讜 讗讝 讛讟诇 讛讜讗 诪讞讬讬讛 讜诪转驻砖讟 讘讻诇 讘讞讬谞讜转讬讜 讜讘讻诇 讗讬讘专讬讜 讞讬讜转 驻谞讬诪讬 讜讛讜讗 砖讗诪专 讛讻转讜讘 讜讗转诐 讛讚讘拽讬诐 讘讛' 讗诇讛讬讻诐 讞讬讬诐 讻讜诇讻诐 讛讬讜诐 专"诇 讻讜诇讻诐 讻诇 讘讞讬' 专诪"讞 讗讬讘专讬诐 讜砖住"讛 讙讬讚讬诐 诪转驻砖讟 讘讛谉 诪爪讜转 注砖讬谉 讜诇讗讜讬谉 讻诪"砖 讞讝"诇 讗转 讛讗诇拽讬诐 讬专讗 讝讜 诪爪讜转 诇"转 讜讗转 诪爪讜转讬讜 砖诪讜专 讝讜 诪爪讜转 注砖讛 讻讬 讝讛 讻诇 讛讗讚诐 讘讗讬讘专讬讜 讜讙讬讚讬讜 讜诪讞讬讬讛 讗讜转诐 讜诪"砖 讛讬讜诐 讛讜讗 注谞讬谉 砖讗诪专 注讜诇诪讱 转专讗讛 讘讞讬讬讱 砖诪专讙讬砖 讘谞驻砖讜 讞讬讜转 驻谞讬诪讬 讛讜讗 讘讞讬谞转 讛转讞讬讛 讗砖专 讬讛讬讛 诇注转讬讚 谞讙诇讛 诇注讬谉 讻诇. 讜讛谞讛 讻诪讜 砖讛讗讚诐 谞讻诇诇 讻讜诇讜 讘谞驻砖 讛砖讻诇讬 讜谞砖诪转讜 讛诪讬讜讞讚转 讻诪"砖 讚讜讚 讛诪诇讱 注"讛 讘转讛讬诇讬诐 住讬诪谉 讻"讘 诪讬讚 讻诇讘 讬讞讬讚转讬 讻谉 讻诇 讬砖专讗诇 讛诐 讗讞讚讜转 讗诪讬转讬 讻诪"砖 讛谉 注诐 诇讘讚讚 讬砖讻讜谉 讜谞讗诪专 讙讜讬 讗讞讚 讘讗专抓 讜讛转"转 谞拽专讗讬诐 专讗砖讬 讗诇驻讬 讬砖专讗诇 砖讛诐 讘讞讬' 砖讻诇讬 讜诪讛诐 诪转驻砖讟 讛讞讬讜转 诇讻诇 讙讜祝 讬砖专讗诇 讘讞讬谞转 讛讗讘专讬诐 讜讝"砖 讜讗转诐 讛讚讘拽讬诐 讜讙讜' 讜讻讬 讗驻砖专 诇讚讘拽 讜讻讜' 讜讗讬谉 讛拽讜砖讬讗 注诇 讛转"讞 注爪诪诐 讻诪"砖 诇注讬诇 讘专"驻 讗诇诪谞讛 谞讬讝讜谞转 讚讛诐 讚讘拽讬诐 注"讬讬 转讜专讛 讗诇讗 砖诪砖讛 专讘讬谞讜 注"讛 讗诪专 讝讛 诇讻诇 讬砖专讗诇 讚讛诐 讚讘拽讬诐 注"讬 讛转"讞 讻注谞讬谉 讬砖砖讻专 讜讝讘讜诇讜谉 讻诪讜 砖讻诇 讛讗讬讘专讬诐 诪爪讜讜讬诐 诇砖诪讜专 讜诇注砖讜转 讻驻讬 讛砖讻诇 讛诪讜专讛 讗讜转诐 讜诪诇诪讚诐 诪讛 诇注砖讜转 讜诪讞讜讬讘讬诐 诇砖诪讜专 讻诇讬 讛砖讻诇 讛讚拽讬诐 诪讗讜讚 诇讘诇 讬讗讜谞讛 诇讛诐 讻诇 驻讙注 讻谉 诪爪讜讜讬诐 讻诇 注诐 讛' 诇砖诪讜专 诪爪讜转 讞讻诪讬 讬砖专讗诇 讜诇砖诪讜专 驻拽讜讚转诐 讜诇讛住驻讬拽 爪专讻讬讛诐 诇讘诇 讬讟专讚讜 讜诇讛讬讜转 诪讙谉 讘注讚诐 诪讻诇 驻讙注讬 讛讝诪谉 讜讗讝 讛诐 诪拽讘诇讬诐 讞讬讜转 讘讻诇 诪注砖讬讛诐 讜讛爪诇讞讛 讘讻诇 诪砖诇讞 讬讚诐 讜讛讜讗 讛注讜诪讚 诇讛诐 诇讛讞讬讜转诐 诇注转 讛转讞讬讛:


砖诐 讗专"讞 讘专 讬讜住祝 注转讬讚讬诐 爪讚讬拽讬诐 砖讬注诪讚讜 讘诇讘讜砖讬讛谉. 注诪"砖 讛转讜住' 砖讛讜讗 讘诇讘讜砖讬诐 讛谞拽讘专讬诐 讘讛诐. 讜讬砖 诇驻专砖 讘讝讛 讛讗 讚讗讬转讗 讘谞讚讛 讚祝 注' 注"讘 砖砖讗诇讜 讗谞砖讬 讗诇讻住谞讚专讬诐 讗转 专"讬 诪转讬诐 诇注转讬讚 讚讘讗 爪专讬讻讬诐 讛讝讗讛 讙' 讜讝' 讜讻讜' 讜讬砖 诇讚拽讚拽 诇诪讛 诇讗 砖讗诇讜 讗诐 讬爪讟专讻讜 讟讘讬诇讛 讜谞专讗讛 诪砖讜诐 讚讘讗诪转 注讬拽专 砖讗诇转诐 诪砖讜诐 砖讛诐 谞讜讙注讬诐 讘注爪诪诐 讘砖注转 讛转讞讬讛 讜讻注谞讬谉 砖讗诪专讜 讘讘讙讚讬 诪讚专住 讗讬谞讜 讟诪讗 诪讙注 诪讚专住 诪驻谞讬 砖谞讙注 讘注爪诪讜 讗讘诇 讻讬讜谉 砖讬注诪讚讜 爪讚讬拽讬诐 讘诇讘讜砖讬讛诐 拽砖讛 讛讗 讘诇"讝 讬讟诪讗讜 砖讛专讬 讬讟诪讗讜 讛讘讙讚讬诐 讘诪讙注谉 转讞诇讛 讜讗讞"讻 讬讟诪讗讜 讛诐 诪讘讙讚讬讛诐 讗诇讗 讚谞"诪 讚讗诐 讬讟诪讗讜 讘诇讘讜砖讬讛谉 讛诐 讗讬谞诐 讗诇讗 专讗砖讜谉 砖讛讘讙讚讬诐 谞注砖讜 讗讘 讛讟讜诪讗讛 讜讛谞讜讙注 讘讛诐 讗讬谞讜 讗诇讗 讟讜诪讗转 注专讘 讜讗"爪 讛讝讗转 讙' 讜讝' 诪砖讗"讻 讘谞讙注诐 讘注爪诪诐 讗讱 讝讛讜 诇讚注转 讛专"砖 讘专讬砖 讗讛诇讜转 讚诪"砖 讘讞诇诇 讞专讘 讛"讛 讻讞专讘 讛讬讬谞讜 讚讜拽讗 讻诇讬 诪转讻讜转 讗讘诇 诇驻诪"砖 讛专诪讘"诐 砖诐 讚讛"讛 诇讻诇 讛讘讙讚讬诐 谞注砖讬诐 讻诪转 注爪诪讜 讗"讻 拽砖讛 讚诪讛 砖讗诇讜 讛讗 注讻"驻 爪专讬讻讬诐 讛讝讗讛 讙' 讜讝' 诪讞诪转 谞讙讬注转谉 讘讘讙讚讬讛诐 讜爪"诇 讚住"诇 讻诪"砖 讛转讜住' 讚讬注诪讚讜 讘诇讘讜砖讬讛谉 诇讗讜 讛讬讬谞讜 诪诇讘讜砖讬诐 砖谞拽讘专讜 注诪讜 讜诇驻"讝 诪转讜专抓 诪讛 砖讛拽砖讜 讛转讜住' 砖诐 讘谞讚讛 讚诇诪讛 砖讗诇讜 诪诪转讬诐 诇注转讬讚 诇讘讗 讜诇讗 砖讗诇讜 注诇 讘谉 砖讜谞诪讬转. 讚讘讘谉 砖讜谞诪讬转 诇讗 砖讬讬讱 砖讗诇讛 讝讜 讚讻转讬讘 讜转砖讻讬讘讛讜 注诇 诪讬讟转 讗讬砖 讜讙讜'. 谞诪爪讗 注讻"驻 爪专讬讱 讛讝讗讛 讙' 讜讝' 诪砖讜诐 谞讙讬注转 讛讻诇讬诐. 讜拽"诇

